c: text/html

text:
Modulasi frékuénsi
Modulasi frékuénsi (Basa Inggris: frequency modulation Basa Walanda: frequentiemodulatie) nyaéta salasahiji rupa modulasi sudut anu panyimpangan frékuénsi sakedapan dina pamawana proporsional jeung sinyal informasi m(t), nyaéta:
atawa
dimana kf mangrupakeun konstanta panyimpangan frékuénsi, anu dinyatakeun dina radian per detik per hijian m(t), sarta nyaéta sudut fase awal mangsa t=to. Biasana diupamakeun yén sarta .
Ku kituna, urang bisa nganyatakeun sinyal modulasi sudutna sabagé:
xFM(t) =
Tempo ogé[édit | édit sumber]
Tumbu kaluar[édit | édit sumber]
Rujukan[édit | édit sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993

robotstxt: allowed

filter: keep


text:
Jarak
Jarak nya éta ngaran tutuwuhan liar anu biasa hirup di leuweung, tanah kosong, sisi basisir, atawa dipelak minangka komoditi perkebunan.[1] Jarak bisa tumuwuh dina taneuh anu teu subur asal pH na 6 nepi ka 7 sarta drainase caina alus, sabab akar jarak teu kuat ku cai nu ngeyembeng.[1] Ngabudidayakeun jarak mah gampang, nya éta ku sikina anu geus kolot.[1] Watang jarak wangunna buleud tur leueur, kemprong, warnana héjo aya beureuman.[1] Daunna tunggal selang-seling, wangunna siga ramo, warnana héjo aya ogé jenis jarak anu daunna warna beureum.[1] Kembangna warna konéng gedang.[1] Buahna buleud tur miboga cucuk-cucuk anu beyé, warnana héjo ngora.[1]
Kandungan[édit | édit sumber]
Siki jarak ngandung minyak ricinic 40- 50 % anu ngandung glyceride tina ricinoleic acid, isoricinoleic acid, oleic acid, linolenic acid, jeung stearic acid ricinine, cytochrome C, Lipase sarta sababaraha enzym. [1] Salian ti ricin D, ogé ngandung acidic ricin jeung basic ricin.[1] Ari daunna ngandung kaemferol-3-rutinoside, nicotiflorin, isoquercitrin, rutin, kaempferol, quercetin, astragalin, reynoutrin, ricinine, jeung vitamin C 275 mg %.[1] Sedengkeun minyakna ngandung ricinoleic acid 80%, palmitic acid, stearic acid, linoleic acid, linolenic acid, dihydroxystearic acid, triricinolein 68,2%, diricinolein 28%, monoricinolein 2,9%, nonricinolein 0,9%.[1] Akarna ngandung Methyltrans-2-decene-4,6,8-triynoate, 1-tridecene-3,5,7,9,11-pentyne, Beta-sitosterol.[1]
Mangpaat[édit | édit sumber]
Jarak bisa jadi ubar kanker rahim, kanker kulit, TBC, bisul, koréng, scabies, infeksi jamur, jerawat, ubar ateul, batuk, hérnia, tetanus, bronkhitis,[1] hésé miceun (sembelit), ketombé, reumatik, ngagomplokkeun buuk, bareuh gugusi, sarta nyeri huntu. [1] [2]


text:
Tiwu
Tiwu sabangsa manjah sagedé kaso.[1] Tiwu anu bahasa Inggrisna sugar cane nya éta tutuwuhan anu dipelakna pikeun bahan baku gula jeung vetsin. [2] Tiwu kaasup tutuwuhan anu rumput-rumputan (Graminae). [2] Tiwu miboga ukuran anu lumayan rada gedé, jangkungna sakitar 2 nepi ka 4 méter. [2]
Mangpaat Tiwu[édit | édit sumber]
Salain pikeun bahan dasar gula bodas tiwu ogé miboga mangpaat séjéna saperti pikeun ubar tradisional.[3] Anu dipaké pikeun ubar biasana akar jeung watangna anu amis. [3] Tiwu nu dipaké ubar ilaharna tiwu hideung.[3] Tiwu bisa jadi ubar pikeun panyakit jantung, carana keueum tilu akar tiwu hideung.[3] Akar tiwu dikumbah tuluy dikulub ku dua gelas cai nepi ka ngagolak jeung nepi ka jadi sagelaseun.[3] Cai ieu di inum dua kali sapoé.[3] Sedengkeun pikeun ubar panas, siapkeun watang tiwu hideung sacukupna.[3] Tuluy diperes nepi ka arah caina.[3] Cai tiwu téh diinumkeun ka nu gering panas.[3] Salain ti éta tiwu ogé bisa jadi ubar pikeun batuk, carana siapkeun 3-5 buku tiwu hideung, tuluy dibeuleum éta tiwu téh sanggeus kitu diperes nepi ka ngaluarkeun cai, tuluy inumkeun éta caina.[3]
Kandungan Kimia[édit | édit sumber]
Watang tiwu miboga kandungan cai gula anu kadarna nepi ka 20%.[2]


text:
Warna primér
Warna primér nurutkeun téori warna pigmén ti Brewster nyaéta warna-warna dasar. Warna-warna séjén dijieun tina kombinasi warna-warna ieu.
Daptar eusi
Téori warna cahaya[édit | édit sumber]
Mimitina, manusa nganggap yén warna primér téh kawangun ku warna beureum, konéng, jeung héjo. Tapi dina panalungtikan satuluyna, disebutkeun tilu warna primér téh nyaéta:
Warna ieu saterusna dipikawanoh salaku warna pigmén primér anu dipaké dina dunya seni rupa. Campuran dua warna primér ngahasilkeun warna sékundér. Campuran warna sékundér jeung warna primér ngahasilkeun warna térsiér.
Téori warna pigmén[édit | édit sumber]
Sacara téknis, beureum - konéng - biru, sabenerna lain warna pigmén primér. Tilu warna pigmén primér nyaéta magénta, konéng sarta cyan. (Ku alatan éta lamun nyebutkeun "beureum, konéng, biru" minangka warna pigmén primér, mangka "beureum" nyaéta cara anu kurang akurat pikeun nyebutkeun "magénta" sedengkeun "biru" nyaéta cara anu kurang akurat pikeun nyebutkeun "cyan"). Biru sarta héjo nyaéta warna sékundér dina pigmén, tapi mangrupa warna primér dina cahaya, babarengan jeung beureum.
Landasan biologis[édit | édit sumber]
Warna primér nyaéta lain milik cahaya, tapi leuwih mangrupa konsép biologis, anu didasarkeun kana réspon fisiologis panon manusa kana cahaya. Sacara fundaméntal, cahaya nyaéta spéktrum sinambungan ti panjang gelombang, anu hartina aya jumlah warna anu teu kahingga. Tapi, panon manusa normalna ngan ngabogaan tilu rupa pakakas panarima/réséptor anu disebut sél congcot (anu aya dina rétina). Ieu anu ngaréspon panjang gelombang cahaya tinangtu. Manusa sarta spésiés séjén anu ngabogaan tilu rupa réséptor warna disebut mahluk trichromat.
Spésiés anu dipikawanoh minangka tetrachromat, nu boga opat réséptor warna, ngagunakeun opat warna primér. Manusa ngan bisa nempo gelombang nu panjangna nepi ka 400 nanométer, warna wungu, sedengkeun mahluk tetrachromat bisa nempo warna ultraviolét (saluhureun wungu]] nepi ka 300 nanométer, warna primér kaopat ieu jigana perenahna dina spéktrum nu panjang gelombangna leuwih pondok, sarta jigana warna magénta spéktral murni leuwih ti saukur magénta anu ku urang katempo minangka campuran tina beureum jeung biru.
Réa sato tina golongan manuk jeung sato marsupial mangrupakeun mahluk tetrachromat.
Warna primér aditif[édit | édit sumber]
Pakakas / média anu ngagabungkeun pancaran cahaya pikeun nyiptakeun rasa warna ngagunakeun sistem warna aditif. Televisi nyaéta anu pangilaharna. Warna primér aditif nyaéta beureum, héjo jeung biru. Campuran warna cahaya beureum jeung héjo, ngahasilkeun nuansa warna konéng atawa jingga. Campuran héjo jeung biru ngahasilkeun nuansa cyan, sedengkeun campuran beureum jeung biru ngahasilkeun nuansa wungu jeung magénta. Campuran kalawan proporsi saimbang ti warna aditif primér ngahasilkeun nuansa warna kulawu; lamun tilu kelir ieu dihijikeun, mangka hasilna nyaéta warna bodas. Ruang warna/modél warna anu dihasilkeun disebut RGB (red, green, blue).
Warna primér subtraktif[édit | édit sumber]
Média anu ngagunakeun pantulan cahaya pikeun ngahasilkeun warna, maké padika campuran warna subtraktif.
Tradisional[édit | édit sumber]
Beureum, konéng, biru / RYB (red, yellow, blue) mangrupakeun runtuyan sajarah tina warna primér subtraktif, hususna dipaké dina seni rupa (seni lukis). Ruang warna RYB ngajadikeun triad warna primér dina hiji bunderan warna standar; ogé warna sékundér: wungu, oranyeu/jingga sarta héjo. Triad warna kaususn ku 3 warna anu ekuidistan (jarakna sarua) dina hiji bunderan warna.
Pamakéan warna beureum, biru, konéng minangka warna primér ngahasilkeun gamut (wengkuan warna) anu rélatif heureut, di mana, sawatara warna henteu bisa dihontal ku campuran kasebut. Alatan alesan éta, pacitakan warna modéren ngagunakeun campuran warna magénta, konéng, cyan.
CMYK[édit | édit sumber]
Dina industri pacitakan, pikeun ngahasilkeun warna variatif, dilarapkeun pamakéan warna primér subtraktif: magénta, konéng sarta cyan dina ukuran anu rupa-rupa.
Campuran konéng jeung cyan ngahasilkeun nuansa warna héjo; campuran konéng jeung magénta ngahasilkeun nuansa warna beureum, sedengkeun campuran magénta jeung cyan ngahasilkeun nuansa biru. Dina téori, campuran tilu pigmén ieu dina ukuran anu saimbang baris ngahasilkeun nuansa warna kulawu, sarta baris jadi hideung lamun tiluanana disaturasikeun sacara pinuh, tapi dina prakprakanana hasilna condong jadi warna kotor semu coklat. Ku alatan éta, remen ogé dipaké kelir kaopat, nyaéta hideung, minangka tambahan ti cyan, magénta sarta konéng. Ruang warna anu dihasilkeun saterusna disebut CMYK (Cyan, Magenta, Yellow, Black). Hideung disebut "K" (key) tina istilah "key plate" dina pacitakan (plat citak anu nyiptakeun rinci artistik dina gambar, biasana ngagunakeun warna mangsi hideung).


text:
Seler Asmat
Sélér Asmat mangrupa sélér anu aya di Papua, seler ieu kasebut pangsohorna.[1] Maranehna kasohor lain alatan dina morona wae tpi ogé alatan ide-ide unik sarta desain ukiran kai nu éndah.[1] Ngaran sélér ieu meureun tina kecap Asmat salaku Akat nu nurutkeun kapercayaan orang dinya berarti "Jalma nu bener".[1] Salian ti eta Asmat ogé aya nu nyebutkeun asalna ti kecap Osamat nu hartina "Manusa tina tangkal".[1] Saacan asupna agama Kristen, Asmat dipikanyaho sok perang sarta maham kana agama tradisional, ngan sanggeus asupna zending (misi agama) Walanda anu ngabarkeun Injil pada 1952, loba urang Asmat nu ngamimitian nyokot agama Kristen sarta ninggalkeun kapercayaan karuhunna.
Penduduk[édit | édit sumber]
Nu nyicingan wewengkon kasebut dibagi jadi dua jumplukan utama; maranéhanana anu cicing di sapanjang basisir jeung maranéhanana nu cicing di pelosok.[2] Maranéhanana béda dina dialék, cara hirup, struktur sosial, sarta upacara. Walungan-walungan basisir dibagi deui jadi dua jumplukan, urang Bisman antara Sinesty sarta Walungan Nin, sarta jalma-jalma Simai. Kira-kira 70.000 Suku Asmat, suku wewengkon pangbadagna, anu sumebar di 100 désa di wewengkon nu legana kira-kira 27.000 km pasagi hirup di taneuh ranca pasang surut anu pohara badag.[2]
Festival ukiran kai[édit | édit sumber]
Ukiran kai nu dijieun ku Sélér Asmat sok disambungkeun jeung dunya roh, mun teu kitu ukiran téh disebut teu ngandung prinsip éstétika nu objektif.[1] Loba seni nu asli ti Asmat di antarana nyaéta simbol peperangan, pengayauan, sarta pemujaan prajurit karuhunna.[1] Salila mangabad-abad Asmat éta riweuh jeung kaperluan pikeun nyenangkeun roh nini moyang, ngahasilkeun kakayaan rongkah anu dirarancang perisai, kano, angka pahatan, sarta drum. Ukiran kai Asmat dianggap salah sahiji di antara nu pangalusna di dunya.[1]


text:
Mantra Sunda
Daptar eusi
Wangenan Mantra[édit | édit sumber]
Mantra nya éta karya sastra wangun puisi nu dianggap miboga kakuatan gaib tur henteu bisa dipaké sagawayah [1]. Kecap mantra asalna tina basa Sansekerta nu hartina jampé-jampé; ucapan nu ngandung kakuatan goib [1].
Papasingan Mantra[édit | édit sumber]
Ditilik tina eusina mantra dibagi jadi genep rupa nya éta jangjawokan, asihan, jampé, ajian, singlar, jeung rajah [1].
Jangjawokan[édit | édit sumber]
Jangjawokan dipapatkeun upama rék milampah hiji pagawéan, anu dipalar sangkan kahontal hasilna, tur anu ngalampahkeunana aya dina karahayuan [2] . Upamana di mana rék turun, leumpang, diuk, nangtung, midang, nganjang, masamoan, keupat, seuri, ngadeuleu, nyiuk béas, ngisikan, dahar, nginum, nyeupah, jeung sajabana [2].
JANGJAWOKAN DIPUPUR
Pupur aing pupur panyambur
Panyambur panyangling rupa
Nylain rupa ti déwata
Nyalin sari ti widadari
Nya tarang lancar mentrangan
Nya halis katumbirian
Nya irung kuwung-kuwungan
Dideuleu ti hareup sieup
Disawang ti tukang lenjang
Ditilik ti gigir lenggik
Mangka welas mangsa asih ka nu dipupur
Diténjo ku saider buana kabéh [1] [2] .
Asihan[édit | édit sumber]
Asihan atawa pélét dipapatkeun pikeun ngawasa sukma nu lian, anu dipikacinta, sangkan bogoheun jeung sangkan anu mapatkeun éta asihan pinunjul kakasépanana atawa kageulisanana, nepi ka saréréa padaasih, padanyaah, padaresep, upamana awéwé ku lalaki atawa lalaki ku awéwé, ku atasan, atawa ku dunungan [2].
ASIHAN SI BURUNG PUNDUNG
Asihan kuring si burung pundung
maung pundung datang amum
badak galak datang depa
oray laki datang numpi
burung pundung burung cidra ku karunya
malik welas malik asih ka awaking [1] [2].
Ajian[édit | édit sumber]
Ajian dipapatkeun pikeun ngadatangkeun kakuatan, kabedasan, meunang karahayuan jiwa, raga jeung pakaya, gedé kawani, ludeungan, henteu keuna ku rupa-rupa balai jeung wisaya, bedas, awét ngora [2].
AJIAN KABEDASAN
Dampal suku ngabatu datar
Bitis ngabatu wilis
Nyurup ka badanna
Nyurup ka sungsumna
Getih sabadan
Bedas ngala ka aki [1] [2].
Singlar[édit | édit sumber]
Singlar dipapatkeun pikeun nyinglar atawa nyingkahkeun hal-hal anu teu dipikahayang, saperti kasakit, siluman-siluman jeung sajabana, nyinglar jurig, kuntilanak, lelembut, anu sakirana sok ngagangu ka manusa [2].
SINGLAR KA MUSUH
Curulung cai ti manggung
Barabat ti awang-awang
Cai tiis tanpa bisi
Mun deuk nyatru ka si itu
Mun deuk hala ka si éta
Anaking palias teuing [1] [2].
Jampé[édit | édit sumber]
Jampé biasana dipapatkeun pikeun ngubaran atawa ngaleungitkeun kasakit, kanyeri, kacilakaan, sangkan cageur [2]. Upamana baé lamun kabeureuyan, dicoco kala, katerap kasakit puru rawit, jéngkoleun [2].
Jampe Ngarah Calakan
Bismillah
Otak éncér lir paser jamparing
Panon seukeut lir panon heulang
Haté ngagebray caang lir srangéngé
Biwir matuh saciduh metu saucap nyata
Bray paningal pinuh ninditu ka awaking [2]
Rajah[édit | édit sumber]
Rajah biasana dipapatkeun pikeun kasalametan, henteu kakeunaan ku hal-hal anu teu dipikahayang. [1] [2] Baheula mah rajah sok dipaké paranti ari ngambah tempat nu sanget, rék muka pihumaeun, nyieun babakan, rék nyicingan hiji tempat, rék migawé kai pibahaneun, nalukkeun silumansiluman, nulak gawé anu jail, paranti ari ngaruat, paranti ari caah atawa hujan, paranti pamunah impian goréng, dijauhkeun tina gangguan ruparupa dedemit jeung siluman. [2]
RAJAH CITRA KASUNYIAN
Hong citra kasunyian
Hong citra kasundulan
Jleg bumi
Jleg manusa
Jleg sétan
Manusa wisésa
Sétan sampurna
Sampurna kersaning Alloh
Asahadu Alla Illaha Ilalloh
Waashadu Anna Muhammadar Rasululloh [1] [2]


text:
Donal Éntog
Donald Éntog atawa Donald Duck nyaéta salah sahiji tokoh animasi anu dipikaresep nepi ka ayeuna anu wangunna téh éntog[1]. Karakterna lucu jeung kalakuanana anu sok katerap ku sial sering nyieun panongton seuri[1]. Tapi donald bébék ogé digambarkeun salaku sosok emang anu nyaah jeung bageur ka alo-alona[1].
Daptar eusi
Sajarah Kamekaran Donald Éntog[édit | édit sumber]
Tokoh animasi Donald Éntog kaasup tokoh animasi anu usiana geus bisa kaitung kolot[1].Tokoh kartun ieu mimiti aya taun 1934[1]. Ayana Donald bébék anu miboga karaktér lucu jadi salah sahiji daya irut tokoh kartun ieu dipikaresep ku masarakat jeung jadi dipikawanoh ku masarakat saalam dunya. Donald Éntog mangrupa jieunan Walt Disney[1]. Donald Éntog mangrupa tuluyan tina seri Mickey Mouse anu geus dipikawanoh saméméhna[1].
Karakter Donald Duck[édit | édit sumber]
Dina rupa-rupa film animasina Donald Éntog kadang-kadang digambarkeun salaku tokoh anu pedit, sok tau jeung sial waé[1]. Tapi aya ogé dina sababaraha épisode séjénna anu digambarkeun salaku tokoh anu soméah, bageur, jeung nyaah ka tilu urang alo-alona nyaéta Kwek, Kwak, Kwik[1]. Sora jeung seurina Donald Éntog nu khas ngabalukarkeun tokoh ieu babari diinget[1]. Manéhna boga sesebutan Bébék malang ti mamangna Gober anu beunghar tapi pedit[1]. Donald bébék digambarkeun salaku anu maké baju kelasi atawa pamayang anu warnana biru ngora jeung maké topi pamayang anu khas[1].
Komik Donald Bébék[édit | édit sumber]
Nalika kartun Donald Éntog aya dina mangsa kaemasanana di Amerika Serikat jeung di sakuliah dunya, komik-komik Donal boh anu mingguan atawa anu bulanan sarua kabawa ku sabab dampak popularitasna anu paling hadé di nagara-nagara Éropah utamana di Norwegia jeung Finlandia, tapi ogé Denmark, Jerman, Italia,Walanda, jeung Swedia[2]. Lolobana éta komik diproduksi ku pausahaan Disney cabang Italia di Italia jeung ku pausahaan Disney Egmont di Denmark, Norwegia, Finlandia jeung Swedia[2]. Numutkeun data ngeunaan komik Disney di sakuliah dunya, komik-komik Amerika, Italia jeung Denmark disebarkeun ka sababaraha nagara[2]. Méh di antara kabéh nagara nu rék disebutkeun ieu publikasi ngeunaan komik ieu masih kénéh tuluy-tinuluy di antarana di: Australia, Amerika Serikat, Arab Saudi, Austria, Belgia, Walanda, Brazil, Bulgaria, Ceko, Denmark (Kepulauan Faroe), Estonia, Finlandia, Guyana, Hungaria, India, Indonesia, Inggris, Islandia, Israel, Italia, Jerman, Kolombia, Latvia, Lithuania, Meksiko, Mesir, Norwegia, Perancis, Polandia, Portugis, Romania, Russia, Slovenia, Spain, Swedia, Thailand, Republik Rakyat Cina, Turki, Yunani,jeung urut Yugoslavia[2].


text:
Pakuan Pajajaran
Pakuan Pajajaran (atawa Pakuan/Pakwan atawa Pajajaran) nujul ka puseur dayeuh pamaréntahan Karajaan Sunda, hiji karajaan nu kungsi aya di Tatar Sunda, wewengkon kulon pulo Jawa. Di puseur ieu karajaan, Prabu Susuktunggal (ngawasa 1382-1482) ngadegkeun karaton/kadaton karajaan nu katelah "Sri Bimapunta Narayana Madura Suradipati".
Ngaran/sebutan Pakuan Pajajaran kapanggih dina sababaraha titinggal arkéologis mangrupa prasasti jeung sababaraha naskah Sunda kuna, di antara prasasti Batutulis (abad ka-14), prasasti Kabantenan, naskah Carita Parahyangan (1580) jeung Fragmén Carita Parahyangan, Carita Waruga Guru (abad ka-18), jeung naskah MSA.
Pakuan Pajajaran munggaran diadegkeun ku Tarusbawa taun 669 M, nu asalna mangrupakeun wewengkon Sunda Sambawa, rajamandala (raja bawahan, vassal) handapeun kakawasaan Tarumanagara. Nalika taun 669 raja Taruma (Linggawarman) pupus, kakawasaan Tarumanagara ragrag ka minantuna (sabab teu boga anak lalaki) ti Sunda, nyaéta Tarusbawa. Ragragna kakawasaan ka Tarusbawa ieu ngabalukarkeun Galuh misahkeun manéh, sedengkeun Tarusbawa ogé horéng leuwih milih mingpin sésa kakawasaan Tarumanagara ieu ti Sunda (sahingga salajengna ngadeg karajaan Sunda). Kusabab Galuh misahkeun manéh, wilayah Tarumanagara ieu kabagi dua nu watesna walungan Citarum: béh kulon ku Sunda, béh wétan ku Galuh.
Dina catetan sajarah nu geus kagali, nu ngabaru/mindahkeun (deui) puseur karajaan ka Pakuan téh nyaéta Rahyang Banga (ti Galuh, 759), Darmasiksa (ti Saunggalah), jeung Jayadéwata (ti Kawali, 1487).
Pakuan Pajajaran katut karajaan Sundana diruntuhkeun ku Kasultanan Banten dina taun 1579.
Dina bukuna, Mencari Gerbang Pakuan, suwargina bapa Saleh Danasasmita, nyaritakeun yen urang Walanda anu ngaranna Abraham van Riebeeck kungsi nyukcruk galur mapay laratan eta dayeuh tepi ka dua kali nyaeta taun 1703 jeun taun 1704.
Ngarujuk kana buku Kebudayaan Sunda Zaman Pajajaran Jilid 2, karya suwargina bapa Edi S. Ekajati, Dr. F. De Haan ngagambarkeun perenahna Pakuan Pajajaran dina bukuna "Priangan", taun 1912.
Pajajaran Nurutkeun Naskah Wangsakerta[édit | édit sumber]
Naskah Wangsakerta, anu ngarupakeun sumber sekunder (sumber lain ti jamanna anu ditulis ku eta naskah), nyabit-nyabit Pajajaran sabage ngaran karajaan kalayan rajana anu munggara nyaeta Sri Baduga Maharaja (disebut oge Prabu Siliwangi).
Ngan aya beda antara sumber sekunder kasebut jeung sumber primer (warta ti jamanna) boh mangrupa cutatan saksi mata urang Portugis boh mangrupa eusi Prasasti Tugu. Prasasti Tugu sarta saksi mata urang Portugis nyutat yen ngaran karajaan di bagian kulon pulo Jawa jaman Sri Baduga Maharaja jeung Surawisesa teh karajaan Sunda; sama sakali henteu nyebut ngaran karajaan Pajajaran.
Ngaran Pajajaran sabage karajaan mindeng disebut-sebut ku sumber sekunder mangrupa naskah saenggeus runtagna karajaan Sunda atawa saenggeus ngadegna Kasultanan Banten sarta Kasultanan Cirebon. Jigana ngaran Pajajaran dipake pikeun ngaran wilayah sesa karajaan Sunda minus Banten, Jayakarta sarta Cirebon. Kecap Pajajaran sorangan ngandung harti “tempat diantara jajaran”, cocog jeung kondisi Pakwan (Pakuwuan) puseur dayeuh urut Karajaan Sunda anu aya diantara 2 jajaran susukan jeung dua watu gigilang anu ngajajar. Jadi, sababaraha ahli sajarah nyindekkeun kamungkinan ngaran puseur dayeuh karajaan Sunda dipake pikeun ngaran sesa karajaan Sunda.
Sumber rujukan[édit | édit sumber]
- Aca. 1968. Carita Parahiyangan: naskah titilar karuhun urang Sunda abad ka-16 Maséhi. Yayasan Kabudayaan Nusalarang, Bandung.
- Ayatrohaédi, 2005, Sundakala: cuplikan sejarah Sunda berdasarkan naskah-naskah "Panitia Wangsakerta" Cirebon. Jakarta: Pustaka Jaya. ISBN 979-419-330-5
- Saléh Danasasmita, 2003, Nyukcruk sajarah Pakuan Pajajaran jeung Prabu Siliwangi. Bandung: Kiblat Buku Utama.


text:
HSDPA
HSDPA (singketan tina kecap-kecap basa Inggris High-Speed Downlink Packet Access ngarupakeun salasahiji protokol telepon mobil anu tempo-tempo disebut teknologi 3,5G. Teknologi ieu dimekarkeun tina WCDMA. HSDPA nawarkeun data tampung (kapasitas) data anu leuwih gede (nepi ka 14,4 Mbit/detik pikeun down link).
Tempo ogé[édit | édit sumber]
Tumbu kaluar[édit | édit sumber]
- HSDPA Overview and tutorials
- HSDPA Agilent Signaling Analyzer for HSDPA
- HSDPA Fact Sheet and Deployment List
- HSDPA overview
- HSDPA to Wi-Fi How-to The Yellow Subterfuge HSDPA Blog


text:
Districts of Japan
Distrik (郡; gun) ilahar dipake keur satuan administrasi di Jepang antara taun 1878 jeung 1921 sarta bisa disebutkeun ampir sarua jeung nagara bagean di Amerika. Posisina aya sahandapeun perfektur jeung saluhureun kota, kacamatan atawa desa. Mimitina distrik teh disebutna kōri, basa Jepang heubeul. Nihon Shoki nyebutkeun yen ieu geus aya salila Reformasi Taika, kōri aslina ditulis 評. Dina Taihō Penal jeung Kode Sipil, kōri ditulisna jadi 郡. Dina Taihō Penal jeung Kode Sipil, satuan administrasi propinsi (国; kuni) aya saluhureun distrik jeung desa (里; sato atawa 郷; sato) sahandapeunna. Konsep 郡 geus ditinggalkeun dina sababaraha Sajarah Jepang sarta masih keneh dipake dina Sistim alamat Jepang keur nangtukeun tempat kacamatan atawa desa. Kota-kota pakait langsung jeung perfektur sarta teu pakait jeung distrik, teu siga kota di Amerika nu ilahar pakait jeung nagara bagean, iwal ti Virgina nyaeta kota nu bebas sacara administrasi ti nagara bagean.
Kasus nu matak bingung di Hokkaido[édit | édit sumber]
Sabab distrik ngaran nu unik di province sarta ayeuna wates perfektur ngarupakeun wates nu teu jelas ka wates province, loba ngaran distrik nu unik di perfektur di Jepang. Sanajan kitu, Perfektur Hokkaido, ngawangku sabelas propinsi, ngarupakeun kasus nu matak bingung.
Aya tilu Distrik Kamikawa jeung dua Distrik Nakagawa di Perfektur Hokkaido.
- Kamikawa District (Ishikari), dikelola ku Kamikawa Subprefecture
- Kamikawa District (Teshio), dikelola ku Kamikawa Subprefecture
- Kamikawa District (Tokachi), dikelola ku Tokachi Subprefecture
- Nakagawa District (Teshio), dikelola ku Kamikawa Subprefecture
- Nakagawa District (Tokachi), dikelola ku Tokachi Subprefecture
Distrik Abuta, Distrik Rumoi, Distrik Sorachi, jeung Distrik Yufutsu nu ampir sarua, tapi unggal distrik dikelola ku dua subprefectures.
- Abuta District, dikelola ku Iburi subprefecture jeung Shiribeshi subprefecture
- Sorachi District, dikelola ku Kamikawa subprefecture jeung Sorachi subprefecture
- Teshio District, dikelola ku Rumoi subprefecture jeung Soya subprefecture
- Yufutsu District, dikelola ku Iburi subprefecture jeung Kamikawa subprefecture
Rujukan[édit | édit sumber]
Wikipedia Basa Inggris, Juli 2006.
Tempo oge: Geography of Japan


text:
Goréng endog
Goréng endog nyaeta kadaharan tina endog nu disiapkeun ku cara ngagoreng endog make minyak goréng atawa mantéga panas dina katél.
Aya sababaraha cara midangkeun goreng endog diantarana:
- Dahdar endog, ku cara ngocok endog tuluy digoreng. Bungbu keur dahdar endog nyaeta uyah, jeung lamun seneng bisa ditambahan goréng bawang, daun bawang jeung cabé/céngék
- Ceplok endog, endog henteu dikocok heula tapi langsung diabrukkeun kana minyak panas dina katel, tuluy dipurulukan ku uyah. Variasi sejen tina ceplok endog nyaeta endog mata sapi


text:
Anatomi
Anatomi (tina basa Yunani anatome, tina ana-temnein, nyiksik), nyaéta cabang biologi anu ngaguar ngeunaan struktur jeung organisasi anu aya dina mahluk hirup; anatomi dibédakeun kana dua widang, kahiji anatomi sato (zootomi) jeung anatomi tangkal (fitonomi). Cabang utama anatomi nyaéta anatomi komparatif jeung anatomi manusa.
Anatomi sato bisa ngawengku ulikan struktur sato-sato nu béda mun disebut anatomi komparatif atawa morfologi sato. Mun diwates ukur hiji sato, disebutna anatomi husus.
Tina jihat mangpaat, ulikan ngeunaan manusa ngarupakeun bagéan nu pangpentingna dina anatomi husus, sarta anatomi manusa ieu bisa ditilik tina jihat nu béda-béda ogé. Tina jihat médis, ieu ngawengku pangaweruh ngeunaan wujud sabenerna, posisi, ukuran, jeung hubungan antara rupa-rupa struktur awak manusa dina kasehatan. Sarta pikeun ulikan ieu kaluar istilah anatomi deskriptif atawa topografis, najan mindeng oge disebut salaku antropotomi.
Sangkan meunangkeun pangaweruh nu écés tur pertéla ngeunaan awak manusa, butuh waktu mangtaun-taun dina nengetanna tur pinuh ku kasabaran tangtuna iéu ngan bisa dipigawé ku saeutik jalma. Kacida ruwetna awak manusa mah sahingga ngan ukur saeutikan anatomis manusa profésional nu bisa ngawasa sakabéh detilna sacara gembleng, tur kalolobaanana jadi spésialis dina bagéan-bagéan husus, kayaning utek, jeroan, jeung lian-liana; bari jeung maranéhna loba nu ngarti ogé kana bagéan liana. Anatomi topografis kudu diulik ku unggal jalma éta ku cara sababaraha kali ngabedah katut mariksa awak manusa paéh.
Tina jihat morfologis, anatomi manusa ngarupakeun ulikan nu ilmiah tur matak pogot, sabab tujuanna nu hayang nyingkabkeun sasakala struktur tangtungan jelema, tur ngabutuhkeun hiji pangaweruh tina gabungan mangrupa-rupa élmu émbriologi atawa biologi kamekaran, filogeni, katut histologi.
- Sistim-sistim na awak (manusa):
- Organ na awak (manusa):
- Tulang na rorongkong manusa:
- Kalenjar na awak (manusa):
- Tissues dina awak (manusa):
- Bagéan luar awak (manusa) nu katempo:
- Istilah anatomik séjén (teu digolongkeun):
Artikel nu patali[édit | édit sumber]
- Sajarah anatomi
- Organ (anatomi)
- Superficial anatomy
- List of human anatomical features
- zootomical terms for location.
- Daptar jejer anatomis


text:
Érasia
- Tempo ogé Pelat Eurasia, Asia, Afrika-Eurasia, Eurasia (1984), jeung Australasia.
Érasia atawa Eurasia mangrupa kumpulan lemah (landmass) nu ngawengku Éropa jeung Asia. Lolobana di beulah wétan jeung beulah kalér, Eurasia bisa dianggap mangrupa superbuana, minangka bagian tina superbuana Afrika-Eurasia, atawa basajanna hiji buana. Dina pelat téktonik, Pelat Eurasia kaasup di jerona Éropa jeung lolobana Asia, tapi henteu kaasupkeun subbuana India, subbuana Arabia, sarta wewengkon Range Cherskiy di Sakha. Eurasia ogé digunakeun dina pulitik internasional minangka jalan nétral keur rujukan organisasi tina atawa urusan-urusan nu patali jeung nagara bagian paska Soviét, hususna Rusia, Républik Asia Tengah, jeung Républik Transkaukasia.
Términologi[édit | édit sumber]
Urang Éropa, nu teu sadar kana legana Érasia, sacara tradisional nganggep yén Éropa jeung Asia téh mangrupa buana nu misah, kalayan garis pamisahna aya di sapanjang Laut Aegea, Dardanelles, Bosphorus, Laut Hideung, Pagunungan Kaukasus, Laut Kaspia, Walungan Ural, jeung Pagunungan Ural, sarta istilah ieu geus nyebar ka sakuliah dunya, padahal Asia miboga sababaraha wewengkon jeung budaya nu lega jeung loba pangeusina siga Éropa, sarta loba deui nu béda jeung misah sacara géografis siga Éropa téh. Tina persféktif modéren, buana nu sabenerna mah kurang alesan pikeun diaku yén misah nyaéta Éropa, sarta dina dina widang élmu pangaweruh mah leuwih dipikaresep pikeun ngahijikeun Éropa jeung Asia jadi sabuana, nyaéta Érasia.
Sajarah jeung budaya[édit | édit sumber]
Jared Diamond, dina bukuna Guns, Germs, and Steel, nyatet dominansi Érasia dina sajarah dunya nu ngalegaan ka kulon wétaneun Érasia jeung wewengkon iklimna, sarta ayana sasatoan jeung tutuwuhan Érasia nu cocog keur doméstikasi.
Jalan Sutra ngalambangkeun patukeurna perdagangan katut budaya nu numbukeun budaya-budaya Erasia ngaliwatan sajarah tur geus ngajadi hiji jejer nu beuki kasohor. Dekade-dekade terahir ieu satuluyna geus mawa sawangan ngeunaan sajarah Erasia, nu nyieun hubungan genetik, budaya, andjeung linguistik antara budaya kuna Eropa jeung Asia, nu geu lila dipikirna beda.
Erasia munggaran dikurilingan ku Adolf Erik Nordenskiöld taun 1878-79.
Géologi[édit | édit sumber]
Eurasia kawangun 375 tepi ka 325 millionyuta taun katukang. Kawangun nalika Siberia (tadina buana bebas), Kazakhstania, jeung Baltica (nu ngahiji jeung Laurentia (kiwari Amerika Kaler) ngawangun Euramerika) ngahiji. Craton China patabrak jeung basisir kidul Siberia.
Tempo ogé[édit | édit sumber]
- Paléarktik
- Laurasia, superbuana téoritis nu ngahijikeun Eurasia jeung Amérika Kalér.
- Masarakat Ékonomi Eurasia
- Neo-Eurasianisme
- Urang Eurasia
Tumbu luar[édit | édit sumber]
- (en) EurasiaNet


text:
Kamis, 06 Desember 2012
Carita pondok Sunda (carpon)
Carita pondok (carpon)
Carita pondok téh aya sasaruana jeung dongéng, boh dongéng boh carita pondok pada-pada carita anu parondok. Ngan baé lamun dina dongéng sok aya babagian anu pamohalan, dina carita pondok mah umumna euweuh, tegesna mah eusi caritana téh kaharti ku akal. Palakuna, jalan caritana, tempat jeung waktu kajadianana, diréka lira nu enya kajadian. Gelarna ogé béda, dongéng mah umumna hasil sastra béh ditu, ari carita pondok hasil sastra kaayeunakeun. Cara nyebarna dongéng mah umumna ku lisan sedengkeun carita pondok mah ku tulisan.
Dina taun 1929 di urang medal majalah “Parahiangan” nu dikaluarkeun ku Bale Pustaka. Dina ieu majalah sok dimuat carita pondok. Lian ti dina majalah, carita pondok téh gelar dina buku. Buku kumpulan carita pondok anu mimiti gelar judulna “Dog-Dog Pangréwong”, dikaluarkeun ku Bale Pustaka taun 1930. Ngaran anu ngarangna ukur ditulis aksara mimitina, nya éta G. S. Jadi genep taun leuwih ti heula batan kumpulan cerita pendek atawa cerpen dina sastra Indonésia, anu judulna “Teman Duduk” karangan Muh. Kasim anu medal dina taun 1936.
Conto judul buku kumpulan carita pondok:
a. Carita Biasa (1959) karangan RAF (Radén Ading Affandie)
b. Papacangan (1960) karangan Rusman Sutiasumarga
c. Hujan Munggaran (1960) karangan Ayat Rohaédi
d. Dongéng Énténg ti Pasantrén (1961) karangan RAF
e. Di Luhureun Jukut Reumis (1965) karangan Yus Rusyana
f. Diwadalkeun ka Siluman (1965) karangan Ki Umbara, jrrd.Lian buku anu dieusi kumpulan carita pondok ti saurang pangarang, aya ogé buku anu dieusi kumpulan carita-carita pondok ti sababaraha pangarang. Buku anu kitu disebutna kembang rampé atawa antologi. Buku antologi anu dieusi carita pondok Sunda judulna “Kanjut Kundang” taun 1963, beunang nyusun Ajip Rosidi jeung Rusman Sutiasumarga.
Langganan: Poskan Komentar (Atom)


text:
DINA hiji poé Sakadang Kuya ulin ka sisi basisir. Manéhna cicing handapeun tangkal kalapa, katebak ku angin laut. Aya ku nimat. Bakating ku genah, nepi ka nundutan.
Keur kitu, teu kanyahoan ti tadina, torojol Sakadang Maung, ngomong tarik ngagareuwahkeun anu keur anteng nundutan.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Sakadang Kuya reuwas kacida. Tapi teu bisa nyumput atawa lumpat. Dina biasa ogé kétang, kateuteu ari, da angger bakal katéwak ku Sakadang Maung anu kaceluk tarik lumpatna.
“Ké heula, Sakadang Maung,” ceuk Sakadang Kuya, neger-neger manéh.
“Naon deui? Anu jelas, sia bakal jadi eusi kadut aing!” ceuk Sakadang Maung, ngomongna angger bedas dibarung ku ngagerem sagala. “Ti kamari aing can baranghakan. Lumayan kuya kolot ogé!”
“Sabar, Sakadang Maung, sabar,” ceuk Sakadang Kuya, ngomongna leuleuy, “Lamun mémang geus waktuna jadi hakaneun anjeun, uing mah rido. Katambah uing sorangan geus kolot, geus bosen hirup. Ngan anjeun kudu nyaho, daging uing téh tiis jeung hampos. Lamun hayang ngeunah jeung gurih, euweuh deui carana, uing kudu diduruk heula.”
“Diduruk heula? Kumaha carana?” ceuk Sakadang Maung.
“Gampang atuh. Awak uing bugbrugan ku suluh, tuluy duruk.”
“Ari suluhna ti mana?”
“Ngala ka leuweung!”
“Ngala ka leuweung? Ha ha ha aing apal kana akal licik sia, dasar kuya! Waktu aing ka leuweung néangan suluh, sia rék kabur! Aing moal bisa katipo deuleu!” ceuk Sakadang Maung.
“Bisi anjeun teu percaya mah, pék tah talian awak uing, tuluy cangcang kana tangkal!” témbal Sakadang Kuya.
“Heug atuh ari kitu mah!” ceuk Sakadang Maung. Tuluy néangan areuy keur nalian kuya. Geus manggih, reketek awak Sakadang Kuya téh ditalian. Tungtung talina ditalikeun kana tangkal kalapa. Ngahaja talina dipanjangan, da kitu paménta Sakadang Kuya téh. Sanggeus yakin talina pageuh, Sakadang Maung indit ka leuweung rék ngala suluh.
Sabot Sakadang Maung ka leuweung, buru-buru Sakadang Kuya nyieun liang dina keusik. Liangna kawilang jero ogé, gedéna sapaseun awakna. Tuluy manéhna cicing dina luhureun éta liang, nepi ka henteu kaciri aya liang.
Jol Sakadang Maung manggul suluh, tuluy dibugbrugkeun kana awak Sakadang Kuya. Gur baé sukuh téh diseungeut. Teu hésé teurakna seuneu téh, kawantu suluh gararing. Sakeudeung ogé seuneuna geus ngabebela, teu bina ti nu keur nyieun api unggun. Ari Sakadang Kuya, barang durukan hurung téh, terus baé mubus kana liang anu aya di handapeunana.
“Sakadang Kuya!” ceuk Sakadang Maung.
“Kuk!”
“Can paéh?”
“Encan, seuneuna kurang gedé.”
Suluhna ditambahan deui.
“Sakadang Kuya!”
“Kuk!”
“Can paéh kénéh?”
“Encan, anéh di dieu mah seuneu téh bet haneut!” témbal Sakadang Kuya.
Suluhna ditambahan deui.
“Sakadang Kuya!”
Sakadang Kuya teu némbalan.
“Ah, jigana ayeuna mah geus paéh Sakadang Kuya téh.”
Barang durukan geus pareum, Sakadang Maung kurah-koréh kana durukan, néangan daging kuya. Keur kitu, Sakadang Kuya ngurumuy tina jero lebu durukan. Awakna jadi bodas ku lebu.
“Sakadang Kuya, geuning sia hirup kénéh?” ceul Sakadang Maung kacida kagétna.
“Puguh ceuk uing gé tadi, seuneuna téh jadi haneut di lebah dieu mah!” témbal Sakadang Kuya kalem.
“Baruk tiis nya?” ceuk Sakadang Maung deui bari nilik-nilik awak Sakadang Kuya. “Jeung deui awak silaing jadi bodas kitu? Asa leuwih kasép euy!”
Sakadang Kuya mésem. Pok ngomong, “Sakadang Maung hayang siga kuring?”
“Ih, puguh wé, ti baheula aing téh hayang boga kulit bodas. Meureun bakal leuwih tegep, nya!”
“Tangtu wé atuh. Komo Sakadang Maung mah, lamun boga kulit bodas téh, bakal leuwih gagah jeung kasép. Ayeuna ogé cacakan coréléng geus tegep.”
“Bisa kitu mun kulit uing hayang bodas kawas siliang ayeuna?” ceuk Sakadang Maung, rada sopan ayeuna ngomongna téh, teu uang-aing teuing.
“Nya bisa atuh, asal daék diduruk wé siga uing tadi,” ceuk Sakadang Kuya.
“Diduruk? Moal panas kitu?”
“Moal. Apan uing ogé henteu nanaon, malah kulit jadi bodas,” témbal Sakadang Kuya. “Lamun arék, jung atuh néangan suluhna heula!”
Teu loba tatanya deui, Sakadang Maung indit ka leuweung rék ngala suluh. Meunang sawatara lilana, Sakadang Maung datang bari manggul suluh gararing.
“Pék ngagolér di dinya, ku uing urang bugbrugan ku suluh!” ceuk Sakadang Kuya.
Sakadang Maung ngagolér, tuluy dibugbrugan ku suluh. Sut atuh suluh diseungeut. Jegur baé hurung, tangka ngabebela.
“Sakadang Maung!”
“Heuy!”
“Hirup kénéh?”
“Hirup, euy, ngan panas geuning!”
“Panas sotéh mimitina, engké mah moal geura.”
Suluhna ditambahan deui. Geus sawatara lilana, ditanya deui ku Sakadang Kuya.
“Sakadang Maung, hirup kénéh?”
“Hirup euy, ngan panas,” témbal Sakadang Maung, sorana ngalaunan.
Suluhna ditambahan deui. Geus sawatara lilana, ditanya deui ku Sakadang Kuya.
“Sakadang Maung, hirup kénéh?”
“Iup, han hanas heuy …,” Sakadang Maung némbal, sorana beuki teu kadéngé baé.
Teu talangké, suluhna dibugbrugan deui. Sanggeus sawatara lilana, pok ditanya deui ku Sakadang Kuya.
“Sakadang Maung, hirup kénéh euy?”
Sakadang Maung teu némbalan.
“Lah, kawasna mah geus paéh Si Belang téh,” ceuk Sakadang Kuya.
Teu lila kadéngé sora tingbeletuk tina durukan. Sirah jeung awak Sakadang Maung baritu. Kambeu deuih bau hangit daging jeung kulit anu kaduruk.
“Yakin geus paéh Si Belang téh. Keun, itung-itung wawalesna ka sato anu sok ngahakanan sato laleutik,” ceuk Sakadang Kuya.


text:
Abu Bakar
Abu Bakar atawa nu katélah Abu Bakar ash-Shiddiq (573 - 634 M, jadi khalifah 632 - 634 M) nya éta khalifah kahiji sabada Nabi Muhammad maot.[1] Anjeuna ogé salah saurang anu terkenal di kota Mekkah jeung di suku Quraisy.[1] Sabada lebet ka Islam, ngaranna di ganti ku Nabi Muhammad jadi Abu Bakar.[1] Anjeunna dibéré gelar Ash-Shiddiq nu hartina nu di percaya sabada anjeunna jadi jelma nu kahiji ngaku peristiwa Isr'a Mi'raj.[1]
Biografi[édit | édit sumber]
Abu Bakar As Siddiq nya éta bapa tina Aisyah istri Nabi Muhammad SAW.[2] Ngaran Aslina nya éta Abdul Ka’bah (hartina "hamba Ka’bah"), anu tuluy diganti ku Rasulullah Saw jadi Abdullah (hartina "hamba Allah").[2] Abu Bakar As Siddiq atawa Abdullah bin Abi Quhafah (Usman) bin Amir bin Amru bin Ka’ab bin Sa’ad bin Taim bin Murrah bin Ka’ab bin Lu’ai bin Ghalib bin Fihr al-Quraisy at-Taimi.[2] Panggih nasabna jeung Nabi saw akina Murrah bin Ka’ab bin Lu’ai, jeung indungna, Ummul-Khair, anu ngaran sebenerna Salma binti Sakhr bin Amir bin Ka’ab bin Sa’ad bin Taim.[2] Nabi Muhammad Saw juga memberinya gelar As Siddiq nu ahirna dikenal Abu Bakar as-Siddiq.[2]


text:
Nata de Coco
Nata de coco mangrupa jenis kadaharan hasil ferméntasi cai kalapa ku baktéri Acetobacter xylinum.[1] Nata de coco wangunna geunyal parat, ieu téh mangrupa kadaharan panutup nu awalna dijieun di Filipina.[2] Susuguh panutup ieu diwanohkeun ka Jepang ngaliwatan pamakéanana dina kadaharan diét nu dikonsumsi ku gadis-gadis ngora.[2] Sajaba ti éta, masarakat Jepang percaya nata de coco téh boga mangpaat pikeun nangtayungan awak tina kanker peujit badag, sajaba ti éta ogé nata de coco ngandung serat nu luhur, alus pikeun sistem pencernaan.[2] Di Jepang nata de coco mimiti sohorna dina taun 1993.[2] Nata de coco bisa kapanggih di mana-mana dina waktu éta.[2] Loba pausahaan manufaktur nata de coco silih saingan pikeun nata de coco produk anyar.[2] Kadaharan kasebut mimiti diwanohkeun di Indonésia kira-kira taun 1987.[1] Téknologi nyieun sari buah kalapa pohara cocog sarta perlu dimekarkeun di Indonésia, alatan bisa méré loba mangpaat pikeun masarakat. Sedengkeun mangpaat pengolahan cai kalapa kasebut, antara séjén nyaéta:
- Bisa ngarobah cai kalapa jadi bahan anu leuwih kapaké.
- Méré peunteun tambahan sarta panghasilan pikeun masarakat
- Nambahan jenis wanda kadaharan sarta inuman
- Bisa ngurangan kotorna lingkungan ku limbah cai kalapa
Cai kalapa mangrupa bahan baku nyieun nata de coco.[1] Leuwih hadé, cai kalapa anu dipaké asalna ti buah kalapa héjo anu asak.[1] Cai kalapa anu dipaké kudu murni sarta henteu kacampur jeung cai atawa kokotor.[1] Tapi, teu kudu dina kaayaan seger (cai kalapa anyar).[1] Bahan séjén anu bisa dipaké dina nyieun nata de coco nyaéta gula pasir, amonium sulfat, sarta asam asetat glasial.[1] Gula pasir boga fungsi minangka sumber karbon (énérgi) waktu nyieun nata.[1] Amonium sulfat boga fungsi minangka sumber nitrogén anu ngarangsang tumuwuhna sarta kagiatan bakteri A. xylinum.[1] Asam asétat glasial atawa biasa ogé disebut cuka biang kapaké pikeun ngatur derajat kahaseman média fermentasi sarta média bibit nata nu luyu jeung pasaratan kamekaran bakteri.[1]


text:
One Piece
One Piece nyaeta salah sahiji judul manga jeung anime Jepang nu diciptakeun ku Eiichiro Oda dina kaping 24 Desember 1997.
One Piece mangrupakeun manga jenis shounen nu aslina diterbitkeun tiap mingguan dina majalah manga mingguan Weekly Shounen Jump.
Daptar eusi
Carita[édit | édit sumber]
Carita dina One Piece dimulai waktos bajak laut terkenal nu oge mangrupakeun Raja Bajak Laut Gol D. Roger bade dieksekusi ku pamarentah dunia di kota Loguetown, Eastblue. Saacan dieksekusi, Roger ngungkapkeun yen manehna nyimpen sakabeh harta kelompok manehna nu disebut One Piece di hiji pulo nu ngaranna Raftel, nu lokasina aya di tungtung Grand Line.
20 taun nyelang di hiji pulau leutik ker berlabuh hiji kelompok Bajak Laut nu ngaranna Bajak Laut Rambut Beureum nu dipingpin ku Shanks, kelompok ieu dipikaresek tarutama pamingpinna ku hiji budak leutik nu ngaranna Monkey D. Luffy. Luffy nu ngidolakeun Shanks ngupayakeun manehna supaya bisa ditarima jadi kru na Shanks. Rasa sayang Luffy ka Shanks nambah drastis waktos Luffy diculik ku Higuma terus dibawa jeng dialungkeun ka laut, manangkala rek didahar ku monster laut, Shanks datang nyalametkeun Luffy, meskipun Shanks kudu leungiteun leungeun kirina. Teu lila ti harita Shanks jeng anak buahna ninggalkeun desa, sateuacan indit manehna mere topi nu jadi khasna nyaeta Topi Jarami nu engkena jadi ciri khas Luffy jeng kelompokna.
Sabaraha taun ti harita Luffy nu geus gede, ngawujudkeun cita cita na janten Bajak Laut, manehna pamit ti desa kanggo berpetualang ngurilingan dunia janten Bajak Laut demi ngengingkeun One Piece sareng janten Raja Bajak Laut berikutna.
Dina perjalanan ngawujudkeun ngimpina Luffy mulai ngumpulkeun babaturan kanggo janten kruna ti mimiti Roronoa Zoro, salah sahiji jago pedang nu profesina oge nyaeta tukang ngaburu bajak laut janten tukang tarung, teras Nami, awewe tukang maling nu teu resep ka bajak laut janten navigator kapal, Usopp, lalaki tukang bohong jeung ngocoblak janten penembak jitu kapal, Sanji, lalaki jago masak nu beuki ka awewe janten koki kapal, Tony Tony Chopper nu mangrupakeun sakadang rusa nu bisa ngomong janten dokter kapal, Nico Robin, awewe pinter tapi misterius janten ahli arkeolog kapal, Franky, lalaki satengah cyborg janten Tukang Kayu kapal sareng Brook, lalaki nu geus jadi tangkorak tapi hirup deui janten musisi kapal.
Karakter[édit | édit sumber]
Puluhan karakter muncul dina carita One Piece ieu, tapi karakter utamana fokus dina kru topi jarami jeng pihak Angkatan Laut ditambah bajak laut Shirohige jeng Kurohige.
Lokasi[édit | édit sumber]
Carita dina One Piece nyokot seting lokasi di dunia khayalan one piece, antara lain :
- East Blue
- West Blue
- North Blue
- South Blue
- Grand Line
Lalakon dina one piece[édit | édit sumber]
luffy teh salah sahiji lalakon dina ieu carita, anjeuna teh gaduh kakuatan setan, sahingga anjeuna tiasa manjangkeun sagalarupi bentuk awakna, luffy teh ngadamel bajak lau anu dinamian bajak laut topi jerami, anjeuna teh gaduh babaturan, babaturan anjeuna teh dugi ka ayeuna aya 8 jalmi. anjeuna teh gaduh angeun-angeun palay jadi bajak laut. monkey d. luffy.
- pameng mastakana 400.000.000 belli
zorro teh nyaeta mangrupa salah sahiji babaturan luffy, manehna papendak sareng luffy di hiji pulau nu aya di east blue, manehna dibebas keun ku luffy tina salah sahiji tantara anu jagoan, zorro boga ka ahlian ngagunakeun pedang, sanes tinu lain anjeuna ngagunakeun 3 pedang sakaligus, dua pedang dina pangan saeng hiji deui na lambeuyna.
- pameng mastakana 120.000.000 belli
nami papendak jeung luffy di hiji pulau nu aya di east blue, anjeuna salah sahiji awewe nu aya di kapal na luffy, anjeuna oge nyaeta navigator di kapal luffy
- pameng mastakana 16.000.000 belli
usop teh babaturan ka opat nu direkrut ku luffy, anjeuna direkrut di salas sahiji pulau nu aya di east blue. di lembur asal na manehna dijulukan buraong, atawa beuki ngawadul.
- pameng mastakana 30.000.000 b3lli
anjeuna teh babaturan ka lima nu direkrut ku luffy, anjeuna di rekruk ku luffy disalah sahiji restoran nyaeta baratie restoran nu aya di east blue, anjeuna teh jago masak, anjeuna can pernah ngaggunakeun pananganana keur gelut kusabab panaganana teh salah sahiji anugrah paling suci ti sim gusti.
- pameng mastakana 77.000.000 belli
anjeuna na teh babaturan ka genep luffy, profesi anjeuna teh nyaeta dokterna kapal di bajak laut topi jerami, anjeuna ngagaduhan buah setan anu tiasa ngarubah anjeuna jadi berbagai bentuk sato nu sanes
- pameng mastakana 50 belli
anjeuna na teh babaturan ka tujuh luffy, anjeuna teh di julukan si iblis ti pulau manehna, manehna gaduh kakuatan buah setan anu tiasa ngagandakeun tubuh anu mana wae.
- pameng mastakana 77.000.000 belli
anjeuna teh babaturan ka dalapan luffy, anjeuna teh terampil dina ngadamel kapal, anjeuna teh salah sahiji murid ti tom, anu ngadamel kapal oro jackson (kapal raja bajak laut)
- pameng mastakana 33.000.000 belli
Media[édit | édit sumber]
Carita One Piece diputer dina sabaraha media nyaeta dina bentuk manga, anime jeung dina bentuk film lepas.
Manga[édit | édit sumber]
Carita carita One Piece paling up to date ayana dina bentuk manga nu dimulai ti taun 1997, lumangsung dugi ka ayeuna. Dugi Oktober 2011, di Jepangna tos dirilis 63 volume manga One Piece (komik), samentara di Indonesia, rencanana bulan Desember 2009, bakal diterbitkeun volume ka 53.
Samentara menurut bab nu paling anyar nu diterbitkeun dina majalah Weekly Shonen Jump Shueisha, tos dugi ka bab 643 per tanggal 23 Oktober 2011.
Anime[édit | édit sumber]
Film[édit | édit sumber]
Salapan film One Piece geus dirilis, film ka sapuluh bakal dirilis. Daftar film One Piece nyaeta :
- 1. One Piece
- 2. Clockwork Island Adventure
- 3. Karajaan Chopper di Pulo Binatang Aneh
- 4. Petualangan buntu
- 5. Kutukan pedang keramat
- 6. Baron Omatsuri jeung pulo rahasia.
- 7. Tentara mekanik raksasa ti istana Karakuri.
- 8. Putri padang pasir jeung bajak laut : Patualangan di Alabasta.
- 9. Episode tambahan Chopper : Mekar di musim tiris, kaajaiban Sakura.
- 10. Dunia nu kuat.
Loka luar[édit | édit sumber]
- Japanese
- Official manga website of Weekly Shōnen Jump
- Official anime website of Toei Animation
- Official anime website of Fuji Television
- English


text:
Contoh Biantara Bahasa Sunda tentang Kebersihan . Share This: Facebook; Twitter; Google+; Kukituna, hayu urang sadaya ngajaga kabersihan lingkungan sakola, Kabersihan sakola oge kudu urang jaga. Pidato Bahasa Sunda Tentang Lingkungan. Mung sakitu wae wawaran ti sim kuring bilih aya carita anu teu genah didangu, .
urang sadaya kedah atawa wajib ngajaga lingkungan sareng awak nyalira Kabersihan Sakola Pengertian Carita Pondok Carita pondok .
Kabersihan sakola oge kudu urang jaga. mugi kersa ngahapunten. bersih jiwa.Pidato Bahasa Sunda Tentang Lingkungan Assalamualaikum kungsi dipake carita nyaeta .
Pidato Bahasa Sunda Tentang Kebersihan. urang sadaya kedah atawa wajib ngajaga lingkungan sareng awak nyalira pikeun urang sadaya Kabersihan sakola oge kudu .
Menyusun teks carita pondok tentang penyelamatan makhluk dengan bahasa Sunda yang kabersihan lingkungan. Sunda nu dibukukukeun. Carita pondok .
tangtu wae dina kamekaranana oge baris kapangaruhan ku kaayaan lingkungan urang pikeun miara tur ngamumule seni tradisi sunda, ketahui tentang .
Atikan Basa jeung Sastra Sunda teh mangrupi pangajaran nu kaasup kana Muatan Lokal anu luyu pisan sareng lingkungan Sunda. Panutup catur – pamungkas carita.
- Halaman ini diberdayakan oleh Google dan Bing! -
Situs IklanGratiz dapat terus berjalan karena adanya kontribusi iklan. Mohon nonaktifkan AdBlock/Opera Turbo agar situs ini dapat terus berjalan dan memberi manfaat bagi kita semua.
Setelah AdBlock dinonaktifkan, klik disini untuk menyegarkan halaman.
Terimakasih.


text:
Hidrogén (Lat. hydrogenium), tina hydro ("cai") jeung genes nya éta ("bahan nu ngabentuk"), unsur kimia dina tabel periodik nu lambangna H kalawan nomer atom 1. Dina suhu jeung tekenan baku, hidrogén aya dina bentuk gas diatomik (H2) nu tanpa warna, tanpa bau, nonlogam, univalén, tanpa rasa, sarta gampang kaduruk. Massa atomna nu ukur 1,00794 g/mol ngajadikeun hidrogén salaku unsur panghampangna.
Hidrogén téh unsur kimia anu paling ngaleuyah, kira-kira 75% ti massa dasar mayapada.[1]
- ↑ Hydrogen in the Universe, ramatloka NASA (dibuka 2 Juni 2006).


text:
O
O nyaéta hurup Latin modérn anu ke-15, disebut o. Dina basa Indonésia dibaca [o], sedengkeun dina basa Inggris diucapkan minangka diftong [ˈoʊ], wangun lobana oes.[1] Biasana hurup ieu melambangkan sada vokal tukang satengah katutup buleud. Dina sawatara basa, ortografi unggal basa nyieun peunteun fonetik hurup ieu berbeda-beda, kawas "eo" dina basa Koréa pikeun sada [ʌ] (vokal tukang satengah kabuka takbulat); "oe" dina basa Walanda pikeun sada [u] (vokal tukang katutup buleud).
Daptar eusi
Sajarah[édit | édit sumber]
Hurup O asalna ti hurup Semitik `Ayin (panon) anu melambangkan konsonan, kamungkinan konsonan desis hulu kerongkongan bersuara (ʕ), anu ogé dilambangkan ku hurup Arab ع (`Ayn). Hurup Semitik dina wangun asalna nampaknya diilhami ku wangun hiéroglif Mesir pikeun "panon".
Bangsa Yunani ngayakeun inovasi hurup; ku sabab euweuhna konsonan hulu kerongkongan, mangka maranéhanana meminjam hurup ieu jadi hurup omikron pikeun melambangkan sada /o/, nyaéta sada anu saterusna ditetepkeun pikeun hurup ieu dina basa Étruska sarta Latin. Dina tulisan Yunani, wujud hurup ieu nu béda pikeun ngabédakeun sada o panjang (Omega, "O badag") kalayan o leutik (Omikron, "o leutik").
Pamakéan[édit | édit sumber]
Hurup O panglobana dikaitkeun kalayan vokal tukang satengah katutup buleud [o] dina sagala rupa basa. Wangun ieu disebut long o 'o panjang' dina basa Inggris, tapi hurup o ieu berbunyi diftong ([əʊ]); di Amérika ogé [oʊ].
Dina basa Inggris ogé aya short O, 'o pondok' kalayan sagala rupa pelafalan. Dina lolobana dialek Britania Raya, hurup ieu diucapkan minangka vokal tukang kabuka buleud [ɒ]; di Amérika Kalér diucapkan antara sada vokal tukang atawa tengah teu buleud, boh [ɒ], [ɑː] boh [a] ngagantung dina dialek wewengkon.
Dwihuruf umum kawas OO, melambangkan sada /ʊ/ atawa /uː/; OI biasana melambangkan diftong /ɔɪ/; sarta OA, OE, sarta OU melambangkan sagala rupa pelafalan gumantung konteks sarta étimologi.
Sagala rupa basa ngagunakeun O jeung peunteun anu béda, biasana minangka lambang vokal tukang. Hurup pinjaman kawas Ö sarta Ø diciptakeun pikeun sistem tulisan dina sawatara basa pikeun ngabédakeun sada vokal anu henteu dilambangkan ku hurup Latin sarta Yunani, hususna vokal hareup buleud.
Dina IPA, [o] melambangkan vokal tukang satengah katutup buleud.
Kode komputasi[édit | édit sumber]
Catetan suku[édit | édit sumber]
- ↑ "O" Oxford English Dictionary, 2nd edition (1989); Chambers-Happap, "oes" op. cit. Oes is the plural of the name of the letter. The plural of the letter itself is Os, O's, os, o's.


text:
1Teu lila ti harita, Isa angkat deui; Anjeunna ngider ti kota ka kota, ti desa ka desa nguarkeun Injil Karajaan Allah, diiring ku dua belas murid. 2Aya oge wanita-wanita anu ngariring, wanita-wanita anu tadina diganggu ku roh-roh jahat atawa panyakit sejenna, nya eta: Maryam Magdalena, — anu ku Anjeunna dicageurkeun tina gangguan tujuh roh jahat — 3Yohana, — bojo Kusa, bendahara Raja Herodes — Susana, jeung rea-rea deui anu milu ngabantu ku harta banda ka rombongan Isa. 4Sanggeus jelema-jelema anu ti kota-kota kumpul, Isa nyarios. Nyarios-Na nganggo misil, saur-Na, 5“Aya jelema indit tebar. Waktu tebar, binihna aya anu ragragan ka sisi jalan; tuluy eta binih teh aya anu kaidek ku nu laliwat atawa beak ku manuk. 6Aya anu ragragan kana taneuh cadas; ana jadi, terus perang ku sabab teu manggih cai. 7Sabagian deui ragragan kana rungkun cucuk; cucukna bareng jadi, binih teh kalindih nepi ka paeh. 8Anu sabagian deui ragrag di taneuh anu hade; jadina alus pisan, hasilna saratus lipet.” Tamat misil, Isa sasauran kieu, “Anu rumasa boga ceuli pikeun ngadenge, geura ngadenge!” 9Murid-murid mihatur, naroskeun maksudna eta misil. 10Saur Isa, “Maraneh mah geus meunang kurnia pikeun bisa ngahartikeun rasiah Karajaan Allah. Ari ka nu sejen mah, dicaritakeun teh misilna bae; supaya najan panon molotot, pikeun maranehna mah moal nenjo; jaba ti eta, najan ceuli molongo, pikeun maranehna mah moal bisa ngarti. 11Eta misil hartina kieu: Binih, nya eta Sabda Allah. 12Binih nu ragragna di sisi jalan; hartina, Sabda teh aya nu ngadarengekeun. Tapi ku Iblis, geuwat dipupus tina hatena supaya jelemana ulah percaya, ulah salamet. 13Anu ragragna kana tanah cadas; hartina, binih teh ku nu ngadenge ditarima kalawan gumbira. Tapi henteu terus nyerep kana hatena, jelemana percayana ngan sakeudeung, ana nandangan dodoja mah terus murtad. 14Anu ragragna kana rungkun cucuk; eta Sabda teh didenge, tapi saterusna jelemana dirobeda ku rasa salempang, kabengbat ku kabeungharan, jeung kagoda ku kasenangan; Sabda teh terus kalindih, berkahna henteu kaala. 15Anu keunana kana taneuh anu hade; hartina, sabda teh didenge, ditarimana, diimankeun kalawan tigin, ngahasilkeun buah kalakuan anu hade.” 16“Urang nyeungeut lampu teh lain keur turubaneun ku gentong atawa teundeuneun di kolong dipan, tapi keur teundeuneun dina tempatna, malar caang ka saeusi imah. 17Sabab nu ayeuna buni, moal aya nu teu bakal nembrak; moal aya rasiah anu henteu kabuka. 18Ku sabab eta, perhatikeun kumaha cara-carana ngadenge. Sabab saha-saha nu geus boga, kabogana bakal ditambahan. Ari nu tacan boga mah, nu geus aya ge bakal beak.” 19Ibu Isa, kitu deui saderek-saderek-Na, sarumping pikeun nepangan Anjeunna; tapi teu bisa jonghok, kahalangan ku jalma nu sakitu lobana. 20Tuluy ka Isa aya nu ngunjukkeun, pokna, “Tuang ibu sareng saderek-saderek sarumping bade nepangan, itu di luar.” 21Tapi Anjeunna ngawaler kieu, “Indung atawa dulur-dulur Kami mah, nya eta sing sakur anu ngadenge kana Sabda Allah katut jeung ngamalkeunana.” 22Dina hiji poe, Isa unggah kana parahu bari saur-Na ka murid-murid, “Urang ka peuntas ditu.” Tuluy mareuntas. 23Sabot meuntas, Isa kulem. Dak-dumadak angin topan ngamuk, parahu kalembak cai, kacida bahayana. 24Isa ku murid-murid digugahkeun, “Pa Guru, urang tiwas!” Isa gugah, angin jeung ombak ku Anjeunna diseuseul. Jep bae angin jeung ombak teh leler, talaga tenang deui. 25Anjeunna ngadawuh ka murid-murid, “Di ka manakeun iman teh?” Maranehna ngan sieun jeung bengong bae anu aya; tuluy tingkucuwes sabatur-batur, “Saha atuh saenyana ieu Guru urang teh, bet kawasa, marentah ka angin jeung ombak nepi ka tunduk kitu?” 26Isa jeung murid-murid geus balabuh di tanah urang Gadara. 27Sanggeus Anjeunna hanjat ka darat, aya hiji lalaki nu nyampeurkeun ka Anjeunna. Eta jelema teh diraksuk ku setan-setan, geus tara make pakean, tara balik-balik sarta matuhna di pamakaman. 28Barang prok, manehna nyuuh payuneun Anjeunna bari ngagero, “Aya urusan naon ka kuring, he Isa Putra Allah Nu Maha Agung? Pamenta kuring, Anjeun muga ulah nyiksa.” 29Kituna teh lantaran tadi ku Isa ditimbalan supaya roh jahatna nyingkah ti manehna. Sering pisan eta roh jahat teh ngaganggu ka manehna. Pikeun ngajaga, eta jelema teh dirante jeung dibarogod. Tapi barogodna pegat-pegat bae, tuluy ku setanna dibawa ngaprak ka tempat nu sararuni. 30Eta jelema ku Isa dipariksa, “Ngaran maneh saha?” Ari jawabna, “Legiun,” sabab setan anu nyurupna teh loba. 31Eta setan-setan pada nunuhun ka Isa, supaya ulah diparentah ngagubrus-gubruskeun maneh kana jero jungkrang panahanan. 32Beh di lamping pasir, aya bagong sabubuhan, loba pisan. Eta bagong-bagong teh, keur nareangan hakaneun. Setan-setan teh menta diidinan nyarurup ka sato-sato eta; ku Isa, eta setan-setan teh diwidian. 33Tuluy setan-setan teh nyaringkah ti eta jelema nyarurup ka bagong-bagong tea. Geus kitu, bagong-bagong teh tinggejebur tina sisi jungkrang ka talaga, kabeh paraeh tilelep. 34Anu ngajaraga eta bagong lalumpatan, nyebarkeun beja ka kota jeung kampung-kampung sakurilingna. 35Urang dinya terus budal harayang nyaho. Barang daratang ka tempat Isa, kasampak nu karanjingan setan teh keur diuk deukeut sampeana-Na; tur enggeus make papakean, geus waras. Tapi jelema-jelema teh, anggur sarieuneun. 36Anu nyaraksian sorangan eta kajadian, natalepakeun beja ka anu sejen-sejenna jalan-jalanna eta anu karanjingan teh bisa waras deui. 37Tuluy sakabeh urang Gadara nunuhun ka Isa, supaya Anjeunna enggal angkat ti maranehna ku bawaning sarieuneun. Anjeunna unggah deui kana parahu. 38Jelema anu kakara waras teh nyarita ka Anjeunna, yen manehna hayang milu. Tapi saur-Na, 39“Maneh leuwih hade balik, pek di imah caritakeun lalakon maneh ditulung ku Gusti Allah.” Manehna nurut, tuluy indit, ngider sakuliah kota, nyaritakeun lalakonna ditulung ku Isa. 40Sasumpingna Isa ka peuntas dieu deui, Anjeunna dipapag ku jalma rea anu eukeur nunggu-nunggu. 41Geus kitu, jol Yairus anu jadi kapala tempat ibadah di dinya, nepangan; anjeunna nyuuh payuneuna-Na, ngajak sindang ka bumina. 42Sabab anakna anu awewe, nu ngan hiji-hijina umur dua belas taun, udur parna; samar kana menyat deui. Isa angkat ka ditu, ari anu ngariring mani pagelek-gelek. 43Aya hiji wanita anu boga kasakit ngagetih geus dua belas taun, taya nu bisa ngubaran. 44Manehna milu pasesedek, ngadeukeutan Anjeunna ti pungkureuna-Na, terus nyabak kana jubah-Na. Dadak sakala ngagetihna eureun. 45Isa mariksakeun, saur-Na, “Saha anu nyabak ka Kami?” Ku sabab teu aya anu ngaku, pok bae Petrus mihatur, “Pa Guru, seueur anu nyedekkeun ka Salira teh, dugi ka pagugulung.” 46Tapi saur-Na, “Aya saurang, anu nyabak ka Kami sabab karasa aya tanaga anu mencar ti awak Kami.” 47Ngarasa kalakuanana katohyan, wanita nu tadi teh, bruk bae nyuuh ka payuneuna-Na bari ngadegdeg; manehna ngawakcakeun sabab-sababna nu matak nyabak ka Anjeunna, terus wawartos yen panyakitna jadi cageur. 48“Anaking,” saur Isa ka manehna, “iman maneh eta anu nyalametkeun teh, heug ka ditu sing salamet saterusna!” 49Sabot Anjeunna sasauran, aya jurungan ti kulawargina kapala tempat ibadah tea, mopoyankeun kieu, “Tuang putra teh parantos pupus, teu kedah ngarerepot deui ka Pa Guru.” 50Kadangueun ku Isa, Anjeunna nyarios ka Yairus, “Teu kedah rejag manah, sing yakin, putra teh katulungan.” 51Sanggeus cunduk ka bumi Yairus; nu sejen teu aya nu meunang terus milu, iwal ti Petrus, Yahya, jeung Yakobus, jeung ibu rama murangkalih tea. 52Anu araya di bumi reang nyeungceurikan murangkalih, tapi ku Isa disauran kieu, “Ulah careurik. Budak teh lain maot, keur sare.” 53Tapi Anjeunna disaleungseurikeun, da sidik murangkalih teh geus maot. 54Leungeun murangkalih teh ku Anjeunna dicandak, terus ngalahir, “Hudang anaking!” 55Sup, nyawa murangkalih teh, asup deui; eta murangkalih cengkat, terus nangtung. Ku Isa, eta murangkalih, dipiwarang dipasihan neda. 56Sepuhna mah ngan bengong bae anu aya, tapi ku Anjeunna dilarang teu kenging seueur carios ka sasaha oge.
Copyright
Learn More


text:
Karét (tuwuhan)
Minangka penghasil latéks, tuwuhan karét bisa disebut mangrupa hiji-hijina tuwuhan anu dipelak sacara gegedéan (nazarudin dkk1992).
Tuwuhan karét mangrupakeun tuwuhan anu tumuwuh luhur sarta boga tangkal anu cukup badag.
Luhur tangkal dewasa ngahontal 15-25 méter. Tangkal tuwuhan biasana tumuwuh lempeng sarta ngabogaan dahan di luhur. Di sawatara kebon karét aya kacondongan pepelakan ieu tumuwuh rada doyong ka arah kalér. Tangkal pepelakan ieu ngandung geutah anu dipikawanoh kalawan ngaran latéks.
Daun karét diwangun ku gagang daun utama sarta gagang anak daun. Panjang gagang daun utama 3-20 cm. Panjang gagang anak daun kira-kira 3-10 cm sarta dina tungtungna aya kelenjar. Biasana aya tilu anak daun anu aya dina saheulay daun karét. Anak daun ngawangun bentuk éliptis, manjang kalawan tungtung nu seukeut. Sisina rata sarta dugul.
Siki karét aya dina saban rohang buah. Jadi jumlah siki biasana aya tilu, sakapeung genep, luyu jeung jumlah rohang. Ukuran siki badag kalawan kulit nu teuas. Warnana cokelat semu hideung kalawan titik-titik kalayan pola anu mandiri.
Luyu kalawan sipat dikotilnya, akar tanagaman karét mangrupa akar tunggang. Akar ieu sanggup menopang batang pepelakan anu tumuwuh luhur sarta badag.
Jarak Pelak[édit | édit sumber]
Produktivitas karét dipangaruhan ku jarak pelak sarta kerepna pepelakan, sagigireun faktor-faktor anu lianna. Jarak anu leuwih heureut boga akibat negatif katut sawatara kalemahna.
Sawatara karuksakan anu baris lumangsung alatan jarak anu leuwih heureut nyaéta:
- Karuksakan makuta pucuk ku angin;
- Umur tangkal ngurangan alatan panyakit;
- Hasil geutahna baris ngurangan;
- Ku sabab éta, dina melak, henteu meunang rapet teuing antara jarak hiji tangkal ka tangkal séjénna.
Ngilo perkara-perkara kasebut diluhur, mangka kiwari kakerepan tangkal saban hektarna henteu ngaleuwihan ti jumlah 400 nepi ka 500 tangkal. Hal éta hartina jarak pelakna perhektar nyaéta 7x3 m, 7, 14x 3, 33 m atawa 8x2,5 m.
Bibit[édit | édit sumber]
Usaha ngaronjatkeun produktivitas pepelakan karét boh dina tingkat pausahaan swasta boh sacara nasional, kudu dilaksanakeun kalawan melak klon-klon unggulan panganyarna dina waktu melak anyar atawa dina waktu ngarumajakeun.
Klon nyaéta turunan anu ditampa meké budidaya vegetatif. Ku kituna, cirri-ciri pepelakan kasebut sarua persis jeung pepelakan indungna.
Klon anu diajurkeun nyaéta:
- Klon GT1,
- Klon PR 107,
- Klon PR 228,
- Klon PR 261,
- Klon PR 300,
- Klon PR 255,
- Klon PR 303,
- Klon AVROS 2037,
- Klon BPMI.
Panyadapan[édit | édit sumber]
Panyadapan mangrupakeun salah sahiji kagiatan poko usaha budidaya karét.
Tujuan tina panyadapan karét ieu nyaéta muka kamalir latéks dina kulit tangkal ambéh latéks gancang nyérélék. Laju ngocorna latéks baris ngurangan lamun takeran cacai latéks dina kulit ngurangan.
Kulit karét kalawan jangkungna 260 cm ti beungeut taneuh mangrupa widang sadap patani karét pikeun nampa panghasilan salila 30 taun. Ku sabab éta panyadapan kudu dipigawé kalawan ati-ati ambéh henteu ngaruksak kulit kasebut. Lamun lumangsung kasalahan dina panyadapan, mangka produksi karét baris ngurangan (Santosa, 1986)
Pikeun meunangkeun hasil sadap anu alus, panyadapan kudu nurutkeun aturan nu tangtu ambéh dibeunangkeun hasil anu luhur, nguntungkeun, sarta sinambung kalawan tetep merhatikeun faktor kaséhatan pepelakan.
Tempo ogé[édit | édit sumber]
- Castilla elastica - sumber utama panghasil latéks di masarakat MesoAmerican pra-Kolumbia
Galeri[édit | édit sumber]
Rujukan[édit | édit sumber]
Bacaan satuluyna[édit | édit sumber]
- Zhang, J., Huss, V.A.R., Sun, X., Chang, K. and Pan, D. 2008. Morphology and phylogenetic position of a trebouxiophycean green algae (Chlorophyta) growing on the rubber tree, Hevea brasiliensis, with the description of a new genus and species. Eur. J. Phycol. 43(2): 185 - 193.


text:
Bisa disebut normal atawa lumrah pikeun jalma anu milih anu konéng tibatan anu hideung, nalika dititah milih antara konéng reujeung hideung. Komo anu konéngna konéng umyang mah, pasti bakal loba milih éta. Coba waé gera, lamun dititah milih awéwé anu miboga pakulitan anu konéng (konéng umyang) reujeung anu miboga pakulitan hideung santen, loba kénéh anu milih awéwé kalawan pakulitan anu konéng.
Lamun diterapkeun kana kaayaan mah konéng téh lir ibarat anu alus, anu miboga leuleuwih. Sedengkeun anu hideung mah nuduhkeun anu goréng atawa sagala kurang (miboga kakurangan). Arék naon waé kaayaanana, naha kaayaan diri manusa (jalma) dina perkara anu katempo, atawa perkara séjénna.
Kecap cueut reujeung ponténg biasana mah nuduhkeun sikep. Cueut téh ngapilainkeun, ninggalkeun, ngantepkeun atawa teu maliré. Sedengkeun ari ponténg nuduhkeun leuwih loyog atawa leuwih mikaresep jeung leuwih doyong. Lamun dina wawadahan mah ponténg téh déngdék.
Cueut kanu hideung, geus jelas maksudna: ngajauhan atawa ngapilainkeun anu miboga kakurangan (anu goréng). Ponténg kanu konéng: leuwih deukeut, leuwih ngutamakeun anu leuwih alus. Sikep cueut kanu hideung jeung ponténg kanu konéng, biasana didadasaran ku nempo kaayaan lahirna. Kaayaan anu sabenerna mah henteu kudu jadi alesan cueut kanu hideung reujeung ponténg kanu konéng. Arék hideung, arék konéng, sakuduna mah dianggap atawa ditempatkeun kalawan sarua. Arék alus, arék goréng, kudu adil. Arék beunghar atawa boga jabatan (diuduhkeun ku kecap konéng), atawa arék cacah kuricak atawa jalma biasa (dituduhkeun ku kecap hideung), kudu dianggap satata.
Ulah karana kanu miskin, diculjeunkeun. Béda reujeung ka anu beunghar, mani tipoporosé narimana atawa ngahargaanana.


text:
Laut Jepang
Laut Jepang nyaeta marginal sea di beulah kulon Pacific Ocean, diwatesan ku Jepang, Korea jeung Russia sarta nujul ka Korea disebut East Sea. Saperti Mediterranean Sea, ampir taya tide sabab nu meh ampir katutup.[1]
Tempo ogé[édit | édit sumber]
Rujukan[édit | édit sumber]
- ↑ "Tides in Marginal, Semi-Enclosed and Coastal Seas - Part I: Sea Surface Height". ERC-Stennis at Mississippi State University. Diakses pada 2 Pébruari 2007.
Tumbu kaluar[édit | édit sumber]
Média nu patali jeung Sea of Japan di Wikimedia Commons Citakan:Wiktionary-inline


text:
Soba
Soba (蕎麦 atau そば?) nyaéta salah sahiji jinis emih Jepang anu dijieuna tina tipung buckwheat (gandum buk).[1] Dina bahasa Jepang, tuwuhan sereal buckwheat anu sok disebut soba.[1] Salain ti éta, istilah soba osok dihartikeun emih endog nu asalna ti Tiongkok anu dipasak jadi yakisoba atawa ramén.[1] soba miboga kandungan tipung soba (buckwheat) 30%.[1]
Rupa-rupa soba[édit | édit sumber]
- Soba seger :Setelahanggeus dibeulahan, soba dipurulakn tipung sangkan teu rapet tuluy di asupkeun kana kantong plastik.[2]
- Soba garing :Soba seger anu geus digaringkeun, di jual dina kantong plastik.[2]
- Soba rebus :Soba anu kri di tinyuh, sasét jeung saos, daun bawang,biasana aya tempura atawa aburage.[2]
- Soba instan : Soba digaringkeun kalayan udara panas atawa digoréng, saencan didahar kari ditinyuh ku cai panas.[2]
- Soba beku :Soba seger anu dibekukeun tuluy dijual pikeun kadaharan beku di pasar swalayan.[2]
Cara Nyieun Soba[édit | édit sumber]
Emih soba tradisional Jepang ilaharna ngan dijieun tina bahan dasar tipung gandum, tipung tarigu jeung cai.[3] Pikeun hasilna alus campuran tipung gandum jeung tipung tarigu alusna 4:1, kalayan ukuran caina 38-40 persén.[3] Bahan dasar: 400gr tipung gandum (soba-ko), 100gr tipung tarigu (komugi-ko), 1 cup cai, saséndok entéh tipung tarigu pikeun murulukan.[3] Cara nyieuna : Campurkeun tipung kana baskom anu gedé, galokeun ku leungeun nepi ka rata.[3] Tambahkeun 1 cup cai.[3] Sanggeus galo, bentuk gulung-gulung adonan jadi sagedé bola.[3] Terus kocékeun adonan kalayan gaya muter, tina bagian luar bola.[3] Gaya ngocékeunna anu sok disebut Kikuneri.[3] Nalika adonan bola ges padet, tendeun dina wadah saperti papan anu geus diwuran tipung. Bentuk adonan jadi silinder.[3] Sanggeus rata, balikeun adonan tuluy saperti nu tadi deui nepi ka bentuk adonan nabentuk kotak kalayan kandelna sarua saperti kertas karton.[3] Beulah adonan jadi dua, tuluy awurkeun tipung kana potongan nu tadi kalayan rata.[3] Tilep masing-masing potongan tilu kali, nepika jadi dalapan lapisan.[3] Potong adonan ku péso anu seukeut.[3] Kulub unggal 100gr emih kana saliter cai.Alusna mah emih diasupkeun sangeus caina ngagolak.[3] Kulub emih salila 45 detik nepi ka samenit.[3]


text:
Satyawati
Satyawati (Sansakerta: सत्यवती; Satyavati) (ogé disebut Durgandini atawa Gandawati) nyaéta salah saurang inohong dina wiracarita Mahabarata. Manéhna téh nyaéta pamajikanna prabu Santanu sarta indungna Citranggada jeung Wicitrawirya.
Waktu keur budak nepi ka rumaja, Satyawati boga kasakit nu ngabalukarkeun awakna bau hanyir tapi dicageurkeun ku Resi Parasara. Satyawati tuluy ngadahup ka Resi Parasara nu saterusna ngalahirkeun Abiyasa.
Kalahiran[édit | édit sumber]
Prabu Basuparisara, ngadeg tahta di Karajaan Cedi. Raja kasebut ngabogaan permaisuri nu ngaranna Girika. Dina hiji poé, Sang Raja indit moro. Di tengah leuweung, manéhna nempo kembang nu mangkak mararekar, nu ngahudang kainget kana kageulisan permaisurina. Tanpa sadar 'cai mani'a nyakclakan, saterusna manéhna nandéan cai manina dina seheulay daun. Manéhna nyalukan manuk heulang nu keur ngapung di awang-awang nu ngaranna Çyena pikeun nganteurkeun cai kasebut ka permaisurina. Di tengah jalan cai anu diwadahan dina daun kasebut murag di walungan Yamuna. Di éta walungan kabeneran aya hiji lauk badag nu mangrupa pawujudan bidadari nu disupata. Cai mani kasebut kateleg ku Sang Lauk nu ngajadikeun éta lauk reuneuh.
Di sisi walungan Yamuna, aya kulawarga pamayang. Kapala kulawarga kasebut ngaranna téh Dasabala. Hiji poé Dasabala miang rék nyerek lauk. Dasabala kabeneran beubeunangan néwak lauk badag pawujudan bidadari nu reuneuh ku cai manina Prabu Basuparisara. Tina beuteung lauk lahir dua orok, lalaki jeung awéwé. Sang lauk saterusna robah wujudna jadi bidadari anu tuluy balik ka tempat asalna. Dua budak anu dilahirkan kasebut dibikeun ka Prabu Basuparisara. Anak anu lalaki dibéré ngaran Matsyapati sarta diangkat jadi Raja di Karajaan Wirata, sedengkeun anak anu awéwé dipulangkeun ku Sang Raja alatan bau hanyir. Budak awéwé kasebut saterusna dibéré ngaran Durgandini alatan bauna hanyir kawas lauk. Durgandini gawé jadi tukang meuntaskeun jelema di Walungan Yamuna.
Pasamoan jeung Resi Parasara[édit | édit sumber]
Dina hiji poé, Bagawan Parasara, anakna Bagawan Sakri anu mangrupa incu Maharesi Wasista, nangtung di sisi walungan Yamuna, ménta dipeuntaskeun ku parahu. Durgandini nyampeurkeun tuluy nganteurkeun Resi Parasara ka peuntaseun Yamuna. Di tengah walungan, Resi Parasara kataji ku kageulisan Durgandini. Durgandini satuluyna ngawangkon jeung Resi Parasara. Dina tengah wangkongan, Durgandini nyaritakeun yén manéhna kakeunaan kasakit anu ngabalukarkeun awakna bau hanyir sarta bapana nalatahan yén saha waé lalaki anu bisa nyageurkeun panyakitna bakal dijadikeun salakina. Ngadéngé hal éta, Resi Parasara nyarita yén manéhna rék ngubaran kasakit Durgandini, tuluy manéhna nyagap kulit Durgandini. Teu sabaraha lila Durgandini cageur sarta jadi seungit nyambuang ka jauhna. Alatan Resi Parasara hasil nyageurkeun Durgandini, mangka manéhna ngabogaan hak ngajadikeun Durgandini salaku pamajikan. Tina hasil hubungan Durgandini jeung Resi Parasara, lahir Abiyasa. ċ
Pasamoan jeung Prabu Santanu[édit | édit sumber]
Dina hiji waktu Prabu Santanu ti Astinapura ngadéngé warta yén di sabudeureun walungan Yamuna sumebar ambeu anu pohara seungit nyambuang ka mana-mana. Lantaran panasaran, Prabu Santanu nyoba ngalalar ka walungan Yamuna. Manéhna manggihan asal ambeu nu seungit téh ti hiji wanoja nu ngaranna Durgandini. Prabu Santanu kapati-pati sarta rék ngalamar Durgandini. Waktu Sang Raja ngalamar Durgandini, kolotna ngajukeun sarat yén lamun Durgandini (Gandawati atawa Satyawati) jadi permaisuri Prabu Santanu, manéhna kudu diperlakukan kalayan hadé sarta turunan Durgandini kudu jadi penerus tahta. Ngadéngé sarat kasebut, Sang Raja mulang kalayan kuciwa jeung gering haté. Manéhna jadi kagegeringan alatan Satyawati terus kapibeungeut beurang jeung peuting.
Nempo bapana gering nangtung ngalanglayung, Déwabrata nalungtik marga lantaranana. Manéhna nanya ka kusir anu nganteurkeun bapana ti walungan Yamuna. Ti dinya manéhna meunang warta yén bapana kajamparing asih kapentang asmara ku hiji awéwé. Tungtungna, Déwabrata miang ka walungan Yamuna. Manéhna ngawakilan bapana ngalamar anakna Dasabala anu pohara dipidangdam ku bapana. Manéhna nurutkeun sagala sarat anu diajukan ku Dasabala. Manéhna ogé sumpah moal rék kawin saumur hirup sarta moal narima warisan tahta turunan Raja Kuru ambéh jaga henteu nyorang rebutan kakawasaan antara turunanana jeung turunan Durgandini. Saprak ti harita, ngaran Déwabrata robah jadi Bisma. Lantaran dina ajaran Hindu mah awéwé meunang kawin ka leuwih ti hiji lalaki, ahirna Prabu Santanu jeung Déwi Durgandini ngadahup sarta ngabogaan dua urang anak nu ngaranna Chitranggada jeung Wicitrawirya.


text:
Judul : Nu Kaul Lagu Kaleon
Pengarang : .R .A.F.
Penerbit : Kiblat
Jumlah Kaca : 100
Kaping Terbit : Pebruari
“Ke…ke… naon bentenna ari kawih nu disebut lagu panambih sareng nu sok dipirig ku gamelan?” cek Yati bangun panasaran.
“Taya bentenna meueus-meueus acan,” walon Kang Atma, “Eta-eta keneh hakekatna mah. Bentenna ngan ukur lebah lagam ngahaleuangkeun. Ku margi lagamna lagam mamaos, tur dipirigna ku kacapi indung sareng rincik sareng suling ; sareng ku margi geus matuh sok dikantetkeun jeung kawih lagu panambih. Padahal upami eta lagu panambih dihaleuangkeun dina pirigan gamelan, kontan harita keneh moal disebat lagu panambih, tapi lagu kawih! Moal disebat nembangkeun deuih, tapi tangtuna oge ngawihkeun. Sabalikna, upami lagu kawih nu biasa dipirig ku gamelan, dialihkeun kana pirigan kacapi sareng suling, dihaleuangkeun nganggo lagam mamaos, harita keneh baris disebat lagu panambih sarta disadapurankeun jeung mamaos.”
Nu ngadengekeun teh arunggut-unggutan bangun ngarti.
Buku Nu Kaul Lagu Kaleon nyaritakeun tentang hiji mojang jeung bujang nu ngajarna. Di ahir carita, kacaritakeun hubungan silih pikacinta eta dua nonoman teh.
Novel ieu cocok diaos ku rumaja, sabab tiasa nambih wawasan tentang pertembangan. Alusna, novel ieu ngangkat budaya-budaya anu aya di tatar sunda. Kasenianana, jeung budaya masarakat anu jadi cirri khas sunda.


text:
VN:F [1.9.22_1171]
Rating: 4.8/5 (23 votes cast)
Kumpulan Judul Skripsi Pendidikan Bahasa Daerah 5
- PROGRAM BIMBINGAN DAN KONSELING UNTUK MENGEMBANGKAN KONSEP DIRI SISWA
- IDÉNTIFIKASI AJÉN BUDAYA SUNDA DINA WAWACAN JAKA BAYAWAK1)
- MODÉL STAD (STUDENT TEAMS ACHIEVEMENT DIVISION) PIKEUN NINGKATKEUN KAMAMPUH NGAGUNAKEUN
UNDAK-USUK BASA SUNDA
:Studi Ékspérimén ka Siswa Kelas XI SMA Pasundan 3 Bandung Taun Ajar 2010/2011
- BASA SUNDA DIALÉK MAJALENGKA DI KACAMATAN SUKAHAJI
- EFEKTIVITAS MODEL INVESTIGASI KELOMPOK(GROUP INVESTIGASI)PIKEN NINGKATKEUN KAMAMPUH NGALARAPKEUN EJAHAN DINA NULIS PADARAN : study kuasi eksperimen ka siswa kelas ix b smp sekolah laboraturium-percontohan upi tahun ajaran 2010/2011
- ANALISIS KASALAHAN LÉKSIKAL DINA KARANGAN DESKRIPSI SISWA KELAS VII SMP NEGERI 1 LEMBANG KABUPATEN BANDUNG BARAT TAUN AJARAN 2007/2008 More…
VN:F [1.9.22_1171]
Rating: 4.8/5 (21 votes cast)
Kumpulan Judul Skripsi Pendidikan Bahasa Daerah 4
- PROGRAM BIMBINGAN DAN KONSELING UNTUK MENGEMBANGKAN KONSEP DIRI SISWA
- IDÉNTIFIKASI AJÉN BUDAYA SUNDA DINA WAWACAN JAKA BAYAWAK1)
- MODÉL STAD (STUDENT TEAMS ACHIEVEMENT DIVISION) PIKEUN NINGKATKEUN KAMAMPUH NGAGUNAKEUN UNDAK-USUK BASA SUNDA :Studi Ékspérimén ka Siswa Kelas XI SMA Pasundan 3 Bandung Taun Ajar 2010/2011
- BASA SUNDA DIALÉK MAJALENGKA DI KACAMATAN SUKAHAJI
- EFEKTIVITAS MODEL INVESTIGASI KELOMPOK(GROUP INVESTIGASI)PIKEN NINGKATKEUN KAMAMPUH NGALARAPKEUN EJAHAN DINA NULIS PADARAN : study kuasi eksperimen ka siswa kelas ix b smp sekolah laboraturium-percontohan upi tahun ajaran 2010/2011
- ANALISIS KASALAHAN LÉKSIKAL DINA KARANGAN DESKRIPSI SISWA KELAS VII SMP NEGERI 1 LEMBANG KABUPATEN BANDUNG BARAT TAUN AJARAN 2007/2008
- INVENTARISASI AJEN DINA UPACARA ADAT SEREN TAUN DI DESA CISUNGSANG-BANTEN KIDUL More…
VN:F [1.9.22_1171]
Rating: 5.0/5 (22 votes cast)
Kumpulan 50 Judul Skripsi Pendidikan Bahasa Daerah 3
- AJÉN FALSAFAH TRADISI HATAM AL’QURAN DINA UPACARA KAWINAN
DÉSA CITANGLAR KECAMATAN SURADÉ KABUPATÉN SUKABUMI
- PANGAJARAN NULIS KARANGAN ÉKSPOSISI NGAGUNAKEUN TÉHNIK URUN REMPUG KA SISWA KELAS V11 SMPN 1 KARANGNUNGGAL TAUN AJARAN 2007/2008
- AJÉN FALSAFAH UPACARA SAWÉR PANGANTÉN PIKEUN BAHAN PANGAJARAN BASA SUNDA DI SMPN 12 BANDUNG KELAS VIII NGAGUNAKEUN MÉTODE DÉMONSTRASI
- ADEGAN PRAGMATIS KALIMAH PARENTAH DINA KUMPULAN CARPON DUKUN LEPUS KARANGAN AHMAD BAKRI
- ADEGAN KECAP SIPAT JEMBAR DINA MAJALAH MANGLÉ
PIKEUN BAHAN PANGAJARAN BASA SUNDA DI SMP
- BABANDINGAN PAKECAPAN BASA SUNDA JEUNG BASA MINANG
PIKEUN BAHAN PANGAJARAN DI SMA
- EFEKTIFITAS MEDIA AUDIO-MUSIKALISASI DINA PEMBELAJARAN MACA SAJAK (PORTRY READING)
(Studi Eksperimen ka Siswa Kelas VIII MTs Darul Hikam Tasikmalaya Taun Ajaran 2008/2009) More…
VN:F [1.9.22_1171]
Rating: 5.0/5 (20 votes cast)
Kumpulan 50 Judul Skripsi Pendidikan Bahasa Daerah 2
- STRUKTUR WAWACAN JAKASUNDANG PIKEUN BAHAN PANGAJARAN MACA DI SMP
- KANDAGA KECAP DINA KASENIAN BÉNJANG DI DÉSA CIPORÉAT KACAMATAN CILÉNGKRANG KABUPATÉN BANDUNG PIKEUN BAHAN PANGAJARAN MACA DI SMP1)
- PERSPÉKTIF BIOGRAFIS DINA NOVEL KOLÉBAT KUWUG-KUWUNGAN KINASIH KATUMBIRIAN JEUNG GALURING GENDING KARYA TATANG SUMARSONO: ANALISIS SOSIOLOGI SASTRA
- ANALISIS AJÉN MORAL DINA NOVÉL PAYUNG BUTUT KARYA AHMAD BAKRI
- KAMAMPUAN NGALARAPKEUN UNDAK USUK BASA SUNDA DINA WACANA DIALOG SISWA KELAS X MA AL-BIDAYAH BATUJAJAR KABUPATEN BANDUNG BARAT TAUN 2011
- ÉFÉKTIVITAS MÉDIA GAMBAR DINA NGARONJATKEUN KAMAMPUH MACA DONGÉNG SMP YAPIDA
TAUN PELAJARAN 2007/2008 More…
VN:F [1.9.22_1171]
Rating: 5.0/5 (20 votes cast)
Kumpulan 50 Judul Skripsi Pendidikan Bahasa Daerah
- AJÉN BUDAYA DINA WAWACAN PANGANTÉN TUJUH PIKEUN BAHAN PANGAJARAN DI SMP
- ANALISIS RUBRIK BALÉ BANDUNG DINA MAJALAH MANGLÉ NU MEDAL TAUN 2011 PIKEUN BAHAN PANGAJARAN NULIS ÉSÉY DI PAGURON LUHUR
- MÉDIA AUDIO PIKEUN NGARONJATKEUN KAMAMPU NGAGUNAKEUN UNDAK-USUK BASA SUNDA:
Studi Kuasi Ékspérimén ka Siswa Kelas VII-A SMP Negeri 7 Tasikmalaya Taun Ajar 2011/2012
- STRUKTUR DONGÉNG DI KACAMATAN CIKALONGWÉTAN KABUPATÉN BANDUNG BARAT PIKEUN BAHAN PANGAJARAN MACA DI SMP
- MODÉL INDUKTIF HILDA TABA DINA PANGAJARAN NGAREGEPKEUN DONGÉNG:
Studi Kuasi Ékspérimén ka Siswa Kelas XII SMK Tekhnik Informasi dan Komunikasi Yadika Cicaléngka Kab. Bandung Taun Ajaran 2011-2012
- ADEGAN PUISI PUPUJIAN DI DÉSA CICADAS KABUPATÉN PURWAKARTA PIKEUN BAHAN PANGAJARAN APRÉSIASI SASTRA DI SMP
- KALIMAH TEU SAMPURNA DINA NOVEL RASIAH KODEU BINÉR KARANGAN DADAN SUTISNA PIKEUN BAHAN PANGAJARAN MACA DI SMA : Tilikan Struktur jeung Semantik More…


text:
Dévisa
Dévisa nyaéta pakakas pembayaran luar nagari anu bisa ditukeurkeun ku duit luar nagari.[1] Dévisa ogé diperlukeun pikeun ngaimpor barang sarta jasa, méré hibah, méré injeuman, mayar injeuman, sarta nyimpen modal di luar nagri.[2]Fungsi utama dévisa nyaéta ngagampangkeun patukeuran sarta pembayaran antarnegara.[2] Wangun dévisa éta sorangan bisa mangrupa valuta deungeun, emas watangan, wesel deungeun, sarta surat-surat berharga.[2]
Pakakas Pembayaran Internasional[édit | édit sumber]
Sawatara wangun umum pakakas pembayaran internasional anu mindeng dipaké nyaéta (1) Cable Order (transfer telegrafis) mangrupa cék anu diteruskeun ngaliwatan taleks atawa telepon ku bank di nagara panarima warta pikeun mayarkeun ka jelema atawa pihak anu ngabogaan hak narimana.[2] (2) Bill of Exchage (wesel) nyaéta surat paréntah pikeun mayar sajumlah duit ka jelema anu ngaranna ditunjuk dina surat éta dina mangsa anu baris datang. (3) Letter of Credit nyaéta surat anu dijieun bank kana paréntah importir anu dijerona aya pernyataan yén bank nyatujuan pikeun mayar wesel anu baris dikenyang ku éksportir.[2] (4) Sedengkeun Pribadi Compensation nyaéta cara pembayaran anatar jelema anu utang-piutang antar dua nagara tampa ngalakonan transaksi kaluar atawa aya arus duit kaluar ti salah sahiji nagara. Contona, urang boga hutang ka saurang bangsaan Malaysia tapi urang ogé miboga piutang kana jelema séjén di ditu; pikeun méréskeun hutang-piutang bisa dibéréskeun ku maranéhanana duaan tampa kudu mayar ka Indonésia.[2]


text:
Mars
Mars nyaéta planét pangdeukeutna kaopat ti Panonpoé. Ngaranna dicokot tina ngaran Déwa perang Yunani kuna. Tapi planét ieu ogé dipikawanoh minangka planét beureum alatan paromanna anu semu beureum.
Lingkungan Mars leuwih soméah pikeun kahirupan dibandingkeun kaayaan Planét Vénus. Sanajan kitu, kaayaanana teu cukup idéal pikeun manusa. Suhu hawa anu tiis pisan sarta tekenan hawa anu kurang, ditambah ku komposisi hawa anu kalolobaan ngandung karbondioksida, ngabalukarkeun manusa kudu ngagunakeun pakakas bantu napas lamun hayang cicing di ditu. Misi-misi ka planét beureum ieu, nepi ka panungtung abad ka-20, tacan manggihan tapak kahirupan di dinya, sanajan anu kacida basajan.
Planét ieu ngabogaan 2 satelit, nyaéta Phobos jeung Deimos. Planét ieu muter salila 687 poé dina ngurilingan panonpoé. Planét ieu ogé ngalakonan rotasi. Waktu rotasina 24,62 jam.
Dina mitologi Yunani, Mars idéntik jeung déwa perang, nyaéta Aries, anakna Zeus jeung Héra.
Di planét Mars, aya hiji ciri mandiri (unik) di wewengkon Cydonia Mensae. Ciri ieu mangrupa hiji pabukitan anu lamun ditempo ti luhur jiga hiji beungeut manusa. Réa jelema anu nganggap hal éta minangka hiji bukti ayana peradaban anu geus lila musnah di Mars, sanajan di mangsa kiwari, geus kabuktian yén ciri kasebut saukur hiji paroman alam nu ilahar.


text:
Bacharuddin Jusuf Habibie
Bacharuddin Jusuf Habiebie, mantan Presiden Indonesia katilu sareng mantan Wakil Presiden Indonesia katujuh, mantan Mentri Riset Prof. DR (HC). Ing. Dr. Sc. Mult. Bacharuddin Jusuf Habibie atawa dipikawanoh minangka BJ Habibie lahir di Paré-paré Sulawesi Selatan tanggal 25 Juni 1936. Habibie jadi Présidén ka-3 Indonésia salila 1,4 taun jeung 2 bulan, jadi Wakil Présidén RI ka-7. Habibie mangrupa blaster antara urang Jawa (ibuna) jeung urang Makasar (bapana).
Ti leuleutik, Habibie geus mintokeun kapinteranana jeung sumanget anu gedé kana élmu pangaweruh jeung téknologi, hususna fisika. Salila genep bulan, anjeunna kuliah di Tehnik Mesin Institut Teknologi Bandung (ITB), jeung dituluykeun ka Rhenisch Wesfalische Tehnische Hochscule – Jerman dina taun 1955. Kalawan dibiayaan ku indungna, R.A. Tuti Marini Puspowardoyo, habibieu ngora méakkeun 10 taun pikeun ngaréngsékeun studi S-1 nepi ka S-3 di Aachen-Jerman.
Béda jeung rata-rata mahasiswa Indonésia anu meunang béasiswa di luar nagri,kuliah Habibie (utamana S-1 jeung S-2) mah dibiayaan langsung ku indungna anu boga usaha catering jeung indekost di bandung sabada ditinggalkeun ku salakina (bapana Habibie). Habibie ancrub kana widang Desain jeung Konstruksi pesawat di Fakultas Teknik Mesin. Salila lima taun studi di Jerman, ahirna Habibie meunang gelar Diplom- Ingenenieur atawa diploma téknik kalawan prédikat Summa Cum Laudejeng Teknologi.


text:
Cumi-cumi
Cumi-cumi mangrupa salasahiji sato laut ti kulawarga Loliginidae, kelas Cephalopoda. Dina basa latin, cumi-cumi dipikawanoh ku sebutan Loligo spp, tapi dina basa Inggris disebut squid[1]. Di Indonesia, cumi-cumi dipikawanoh ogé dipikawanoh maké sababaraha istilah, kayaning enus, nus, sotong atawa sontong bunga[1]. Sato laut ieu biasana diala nalika peuting maké lampu patromaks salaku alat jang ngirutna. Sato ieu umuna resep kana cahaya nalika peuting[1]. Golongan cumi-cumi bisa diala maké alat bubu, jaring angkat, jaring insang, pukat cingcin, pukat udang, rawai tuna atawa séro[1].
Daptar eusi
Kandungan Kimia[édit | édit sumber]
Ditilik tina niley gizi, cumi-cumi miboga kandungan gizi anu loba pisan kusabab kandungan proteinna kawilang gedé kusabab protéin anu gedé nyaéta 17,9 g/100 g cumi seger[1]. Daging cumi-cumi miboga kaonjoyan dbandingkeun jeung hasil laut séjénna nyaéta teu aya tulang belakangana, babari dicerna, miboga rasa jeung aroma nu has, ngandung sakabéh unsur asam amino ésénsial anu diperlukeun ku awak[1]. Asam amino esensial anu loba dina cumi-cumi nyaéta leusin, lisin jeung fenilalanin[1]. Ari kandungan asam amino nonesensial anu dominan nyaéta asam glutamat jeung asam aspartat[1]. Dua asam amino éta méré kontribusi anu ngabalukarkeun ayana rasa ngeunah jeung gurih. Éta sebabna, sacara alami cumi-cumi miboga cita rasa anu gurih nu geus nyampak nepi ka dina masakna teu kudu ditambahan penyedap kayaning monosodium glutamat/ MSG[1]. Dina cumi-cumi ogé aya sababaraha rupa mineral mikro jeung makro anu jumlahna loba[1]. Kadar mineral anu aya dina cumi-cumi ogé rupa-rupa sanajan dina spésiés anu sarua[1].Variasi ieu gumantung kana kaayaan lingkungan tempat hirupna, ukuran, jeung umur[1]. Mineral penting anu aya dina cumi-cumi nyaéta natrium, kalium, fosfor, kalsium, magnesium jeung selenium[1]. Lian ti loba proteinna, cumi-cumi ogé mangrupa sumber vitamin anu alus, kayaning vitamin B1/tiamin, B2/riboflavin, B12, niasin, asam folat sarta vitamin larut lemak (A, D, E, K)[1].
Dina cumi-cumi ogé aya TMAO (Trimetil Amin Oksida) anu kawilang loba[1]. TMAO anu loba ieu méré rasa anu has kana daging cumi-cumi[1]. Daging cumi-cumi ogé loba ngandung monoamino nitrogen anu ngabalukarkeun cumi-cumi miboga rasa amis[1]. Kandungan sulfur anu loba ogé dina cumi-cumi ngabalukarkeun cumi-cumi jadi bau hanyir nalika diasakan contona didikulub[1].
Cairan tinta cumi-cumi sifatna alkaloid, nepi ka teu dipikaresep ku prédator, utamana lauk[1]. Cairan anu warnana poék ngandung butir-butir melanin atawa pigmen hideung[1]. Melanin alami nyaéta melanoprotein anu ngandung 10-15 persen protein. Melanin ieu meungkeut protéin ngaliwatan asam amino anu ngandung sulfur nyaéta sistein[1].
Mangpaat[édit | édit sumber]
- Anti tumor, liat ti ngeunah cumi-cumi kebek ku gizi, Aya protein, mineral jeung rupa-rupa vitamin. Tinta cair anu dipibogana miboga fungsi jang merangan tumor.[1].
- Ngarojong pertumbuhan tulang, Fosfor jeung kalsium miboga fungsi jang pertumbuhan kerangka tulang, numatak loba mangfaatna pikeun pertumbuhan barudak[1].
- Nyingkahan Osteoporosis, Fosfor jeung kalsiumna og[1] miboga fungsi jang nyingkahan osteoporosis[1].
- Nurunkeun koléstérol, Kadar lemak daging cumi-cumi kaasup kana asam lemak tak jenuh ganda nyaéta omega 3 anu bisa nurunkeun kandungan koléstérol dina getih[1].
- Ngaaktifkeun sél darah putih, Dumasar kana panalungtikan Hiroki University Jepang, tinta cumi-cumi jeung sotong miboga loba fungsi, nyaéta ngaaktifkeun sél darah putih jang merangan panyakit tumor[1].
- Nyageurkeun kulit bernoda jeung berlubang, Biasana ka nu ngarandapan panyakit cacar, kulit jadi bernoda jeung berlubang[1]. Hal ieu bisa diubaran ku cumi-cumi anu geus digaringkeun, ditutu jeung disaring, tuluy dipaké jadi wedak saméméh saré[1].
Nu Kudu Diperhatikeun Nalika Ngadahar Cumi-Cumi[édit | édit sumber]
Kadar lemak dina daging cumi-cumi relatif saeutik, nyaéta 7,5 g/100 g bahan, anu masing-masing 1,9 g asam lemak jenuh; 2,7 g asam lemak tak jenuh tunggal; sarta 2,1 g asam lemak tak jenuh ganda[1].
Sanajan kitu, konsumsi cumi-cumi anu kaleuleuwihi kudu disingkahan kusabab kadar kolesterolna lumayan loba, nyaéta nepi ka 260 mg/100 g bahan[1]. Di kelompok lauk laut, kadar kolesterol pada cumi, udang, lobster dan kepiting, memang tergolong tinggi[1]. Namun, kadar kolesterol dina produk éta masih kénéh kawilang leutik dibandingkeun jeung endog kokonéngna , haté, jeroan sarta otak sato ingon.[1].
Dina awak manusa, kolésterol bisa disintésis sorangan dina awak, nyaéta dina bagéan haté, korteks, adrénal, kulit, usus, testis, lambung, otot, jaringan adiposa jeung otak[1].Kurang leuwih 17 persen tina beurat garing otak disusun ku kolésterol. Lamun teu aya kolésterol, struktur otak teu bisa sampurna[1].
Numut panduan anu dikaluarkeun ku National Heart, Lung and Blood Institute (NHLBI), kadar kolésterol total anu alus jang awak manusa kurang ti angka 200 mg/dl, HDL leuwih ti 35 mg/dl, LDL kurang ti 130 mg/dl, jeung trigliserida kurang ti 250 mg/dl[1]. Kadar kolesterol anu aya di luhureun 200 mg/dl bisa ngabalukarkeun ancaman jang rupa-rupa panyakit kayaning aterosklerosis/penyumbatan pembuluh darah, stroke jeung panyakit jantung koroner[1].
Sanajan dianggap bahaya, kolésterol tetep dibutuhkeun ku awak[1]. Manusa rata-rata merlukeun 1.100 miligram kolésterol unggal poé jang miara dingding sél jeung fungsi fisiologis séjénna.[1]. Tina jumlah éta 25-40 persen (200–300 mg) sacara normal anu asalna tina kadaharan jeung sésana disintesis ku awak[1].
Kaunikan[édit | édit sumber]
Cumi-cumi bisa nyingkahan pamangsana sacara gancang ngaliwatan pengerutan otot sacara gancang[1]. Lamun ngan saukur sacara gancang teu pati mantuan tapi ku ayana awan tinta pekat jeung poék bisa dikaluarkeun sangkan musuhna reuwas[1].
Lian ti éta, cumi-cumi ogé miboga sistim perlindungan ku cara ngaganti-ganti warna kulitna sacara gancang, kadang-kadang jadi kabiru-biruan, bodas, beureum atawa coklat. Parobahan warna ieu kusabab ayana kromatofor anu mangrupa kantong élastis anu eusina pigmén beureum atawa konéng[1].
Sel-sel pigmén anu élastis ieu dikurilingan ku beungkeutan sél-sél otot anu bisa kontraksi sacara gancang, nepi ka sél-sél pigmén jadi leuwih gedé jeung ngabalukarkeun warnana jadi leuwih écés[1]. Mekanisme ieu ngabalukarkeun cumi-cumi jadi robah warnana lamun meunang rangsangan ti luar[1]. Sistem parobahan warna ieu dipaké ogé jadi alat komunikasi[1].
Kamuflase[édit | édit sumber]
Cumi-cumi spesies Onychoteuthis banksii miboga kamampuh kamuflase unik[2]. Bisa ngarobah warnana tina transparan jadi beureum burem atawa sabalikna pikeun nyingkahan musuhna.Hal éta dipikanyaho sabada ditalungtik ku Sarah Zylinski, panalungtik ti post doktoral di Duke University, Amerika Serikat[2].


text:
Huséin Jayadiningrat
Prof. Dr. Pangéran Ario Huséin Jayadiningrat (éjahan heubeul Hoessein Djajadiningrat, Kramatwatu, Sérang, 8 Désémber 1886 - Jakarta, 12 Nopémber 1960). Ramana, R. Bagus Jayawinata (R. Bagoes Djajawinata) wadana anu tuluy jadi bupati Sérang anu boga pikiran maju, sedeng ibuna Ratu Saléhah urang Cipeté Sérang.
Lanceuk Huséin, Pangéran Ahmad Djajadiningrat terus jeneng jadi bupati di Serang jeung Hasan jadi tokoh Sarekat Islam anu gedé pangaruhna di Jawa Barat dina awal-awal pergerakan nasional—nepi ka pupusna dina taun 1920. Ahmad jeung Huséin jadi murid Snouck Hurgronje, tapi ngan Huséin anu méréskeun atikan nepi ka meunang gelar Doktor.[1]
Huséin téh salah sahiji panaratas widang kaélmuan di Indonésia. Anjeunna dipikawanoh minangka jajaka anu motékar, boh kana élmu agama, boh élmu modérn. Anjeunna guguru ogé ka Snouck Hugronje anu satuluyna mindeng ngadiskusikeun karangan anu ditulis ku Huséin ku anjeun. Ningali poténsi katut bakatna, Snouck nyakolakeun Huséin ka Léiden. Taun 1905 Huséin resmi jadi Mahasiswa Universitas Léiden nepi ka nulis disertasina nu dijudulan Critische Beschouwing van de Sadjarah Banten tur meunang pangajén cumlaude ti promotorna Snouck Hurgronje.[2]
Disertasi Huséin geus muka jalan pikeun panalungtikan ngeunaan historiografi Indonésia nepi ka anjeunna ogé katelah minangka “bapak metodologi penelitian sejarah Indonesia”. Nya anjeunna urang Indonésia munggaran nu meunang gelar Doktor. Anjeunna dipikawanoh ogé minangka ahli kaislaman anu kawentar dina mangsana. Sajaba ti éta, anjeunna ogé gurubesar pribumi nu munggaran di Indonésia deuih.
Daptar eusi
Riwayat Hirup[édit | édit sumber]
Lulus taun 1899 ti HBS, Huséin nuluykeun diajar ka Universitas Kerajaan di Leiden, milu kuliah salila lima taun (1905-1910). Salila sataun (ti Méi 1914-April 1915) anjeunna dumuk di Acéh pikeun diajar basa Acéh dina raraga nataharkeun kamus basa Acéh. Éta kamus téh diréngsékeun di Jakarta kalawan dibantuan ku Teuku Mohammad Nurdin, H. Abu Bakar Acéh, jeung Dr. Hazeu nu dijudulan Atjeh-Nederlandsch Woordenboek (1934). Taun 1919 ngadegkeun Java Instituut tur jadi rédaktur dina majalah Djawa nu diterbitkeun ku éta lembaga jeung Radén Ngabéhi Purbacaraka (Poerbatjaraka) ti taun 1921. Sajaba ti éta ogé nerbitkeun majalah Pusaka Sunda.
Taun 1924 diangkat jadi gurubesar di Rechtshoogeschool di Jakarta pikeun méré kuliah Hukum Islam, basa-basa Jawa, Malayu, jeung Sunda. Taun 1935 (jeung 1941) diangkat jadi anggota Dewan Hindia. Mangtaun-taun ogé kungsi jadi konservator naskah (manuskrip) di Bataviaasch Genootschap can Kunsten en Wetenschappen, jadi anggota diréksi, jeung ti taun 1936 jadi pupuhuna. Taun 1940 jadi Diréktur Pengajaran Agama, Jaman Jepang jadi Kepala Departemén Urusan Agama, tuluy Chuo Sangiin Pusat. Taun 1948 diangkat jadi Mentri Pengajaran, Kesenian, dan Ilmu Pengetahuan. Taun 1952 jadi gurubesar Fakultas Sastra Universitas Indonésia; Taun 1957 jadi pamingpin umum Lembaga Bahasa dan Budaya, ngarangkep anggota Komisi Istilah di LBB.
Daftar Karyana[édit | édit sumber]
- (nl) Mohammedaansche wet en het geestesleven der Indonesische Mohammedanen (pidato ilmiah di Sekolah Tinggi Hukum, 1925);
- (nl) De Magische achtergrond van de Maleische pantoen (pidato ilmiah dina raraga miéling tepung taun STH ka-9, 1933);
- (nl) De naam van den eerste Mohammedaanschen vorst in West Java (1933);
- (nl) Apa Artinya Islam (pidato ilmiah tepung taun UI ka-4)
- (id) Hari Lahirnya Djajakarta (1956);
- (nl) Kanttekeningen bij “Het Javaanse Rijk Tjerbon in de eerste eeuwen van zijn bestaan" (1957);
- (en) Islam in Indonesia (dina Kenneth D. Morgan, Islam the Straight Path, 1956);
- (id) Pengaruh Islam di Iran dina Islam di Indonesia (dina Ivan Noris, 1959);
- (en) Local Traditions and the Study of Indonesian History (dina Soedjatmoko, dkk., An Introduction to Indonesian Historiography, 1965).
Rujukan[édit | édit sumber]
- ↑ (id) Korver, A.P.E. (1985 (hlm.251)). Sarekat Islam: Gerakan Ratu Adil?. Jakarta, Pustaka Utama Grafiti. Cék ajén tanggal dina:
|date=(help)
- ↑ (id) Apa dan Siapa Prof.Dr.Husein Djajadiningrat?, dikysumakarya.blogspot.com. Diaksés ping 23 Juli 2011.
Daftar Pustaka[édit | édit sumber]
- Ajip Rosidi, dkk., 2000, Ensiklopedi Sunda: Alam, Manusia Budaya (termasuk Budaya Cirebon dan Betawi). Jakarta: Pustaka Jaya.
- Ensiklopedi Umum (1977). Jogjakarta:Kanisius.


text:
1Kurban-kurban anu dikudukeun di urang Yahudi, eta ukur kalangkang tina kurban nu sajatina. Dilampahkeunana teu petot-petot unggal-unggal taun; kurbanna ge, nu kitu kitu keneh bae, tur teu bisa mere kasampurnaan ka anu ngalakonanana. 2Mun enya bisa, tangtu teu kudu terus-terusan dilampahkeun. Sakali ge geus kudu bisa mupus dosa keur salawasna. 3Kurban-kurban anu dikurbankeun ku maranehna teh, anu saban-saban taun tea, malah nembongkeun yen dosa tetep aya. 4Memang pamohalan, yen dosa bisa leungit ku getih sapi jeung getih domba. 5Eta sababna, barang Al Masih sumping ka ieu dunya unjukan kieu ka Allah: “Pamundut Ama sanes kurban hewan sareng rupi-rupi pangbakti, nanging Anjeun parantos nyayagikeun salira kanggo Abdi. 6Kurban durukan, kurban panebus dosa, ku Ama teu dipirosea. 7Kitu nu mawi Abdi sumeja miunjuk: ‘Nun Allah, Abdi pasrah bakti diri, seja tumut kana pangersa, sakumaha anu dikedahkeun dina Kitab Suci.’ ” 8Kawitna piunjuk-Na teh: “Kurban hewan, rupi-rupi pangbakti, kurban durukan sareng kurban panebus dosa, ku Ama teu dipirosea,” tur eta kurban-kurban teh dikudukeun ku Toret. 9Piunjuk-Na deui: “Abdi pasrah bakti diri, sumeja tumut kana pangersa.” Tetela, yen kurban nurutkeun talari kuno teh, ku Allah geus teu kaanggo sarta digentos ku anu sajatina, nya eta ku salira Al Masih. 10Pikeun nyaosan eta pamundut Allah, Al Masih teh geus ngurbankeun salira-Na: Ngan ukur sakali, tapi pikeun salalanggengna. Ku lantaran pangorbanan-Na, urang geus diberesihkeun tina dosa. 11Imam-imam urang Yahudi, unggal poena teh, repot; nya netepan upacara-upacara kurban anu kitu kitu keneh bae, anu pamohalan bisa mupus dosa. 12Tapi ku kurban Al Masih mah, sakali ge dosa teh sirna. Sanggeus ngorbankeun salira-Na, Al Masih teh jumeneng salalanggengna tengeneun Allah. 13Ayeuna Anjeunna keur ngantos lawan-lawan anu ku Allah baris diserenkeun pikeun idekkeun Anjeunna. 14Ku kurban tunggalna, Al Masih geus nyampurnakeun sakur anu ku Anjeunna geus disucikeun, tur pikeun salalanggengna. 15Hal eta ku Ruh Allah diterangkeun kieu ka urang: 16“Kieu perjangjian Kami ka maranehna: Hukum Kami baris dibeulitkeun dina hatena, diukir dina batinna.” Kitu timbalan Pangeran. 17Jeung: “Dosa-dosa maranehna ku Kami geus dipupus tina ingetan.” 18Ku sabab eta, sing saha anu geus meunang pangampura, teu perlu deui kurban pikeun panebus dosa. 19Tah dulur-dulur, berkahna getih Al Masih tea, urang meunang widi asup ka Kamar Pangsucina di jero Bait Allah. 20Sabab Al Masih geus ngayakeun jalan anyar anu brasna kana hirup, nembus rereganana, tegesna nembus salira-Na ku anjeun. 21Anjeunna, Imam Agung urang, anu ngapalaan padaleman Allah. 22Ku sabab eta, hayu dumeuheus ka Allah kalawan hate nu iklas, iman nu yakin, batin anu suci tina kagorengan, jeung raga anu geus beresih ku cai pangbaptis. 23Masing teguh, nangtung dina pangharepan jeung pangaku kapercayaan urang teh; sabab Allah mah, tigin kana jangji. 24Hayu urang silih titipkeun nya diri, silih sangsangkeun kanyaah. 25Jeung ulah ngabaekeun kana kumpulan ibadah bareng, ulah kabawakeun ku nu tara milu. Anggur silih ajak, sing tambah junun sabot nganti-nganti pisumpingeuna-Na Gusti Jungjunan urang anu sakeudeung deui tea. 26Sabab mun urang dibere jalan pisalameteun, tapi kalah ka ngahaja nyieun pidorakaeun, geus hamo aya deui kurban anu bisa mupus dosa. 27Nu aya teh, nya ngan ukur nunggu hukuman anu dipikasieun tea, nya eta seuneu anu baris ngabasmi sakur anu doraka. 28Kapan anu miceun hukum Musa oge, sarta bukti tina panyaksi dua atawa tilu urang, geuning geus taya hampura; terus bae dihukum dipaehan. 29Komo mun nincak ka Putra Allah, nyapirakeun getih perjangjian anu nyucikeun diri, ngahina Ruh anu geus maparin pangampura; weu, kumaha teuing pibeurateunana hukumanana! 30Urang apal ka Anu ngandika: “Kami moal teu ngabales, moal teu mere timpalan!” Piraku teu apal ka Nu ngandika: “Pangeran moal teu nibankeun hukum adil ka umat-Na!” 31Mun urang nepi ka dicerek ku panangan Allah Anu jumeneng, duh pikumahaeun teuing! 32Aranjeun sing inget ka bareto, basa mimiti pisan meunang papadang. Geuning aranjeun teh tahan, dina nandangan paneungteuinganan anu sakitu beuratna; 33aranjeun ge, teu burung tabah najan sok dijieun tongtoneun, dihina-hina, sarta dikakaya di hareupeun balarea, bari milu tunggara ka sasama saiman anu sarua dikaniaya. 34Memang, aranjeun teh geus milu prihatin, ka anu digeblus-gebluskeun ka panjara. Kitu deui, waktu harta banda milik aranjeun dirayah; aranjeun sadrah, narimakeun kana bagja awak dumeh yakin, yen aranjeun teh boga harta banda anu leuwih berharga. 35Omat, ayeuna ulah nepi ka pecat iman. Sing percaya, gede piganjareunana. 36Ngalakonan pangersa Allah pikeun meunangkeun ganjarana-Na teh, memang meredih kasabaran luar biasa. 37Ceuk Kitab Suci oge: “Ngan kari sakeudeung deui pisan, Anjeunna Anu geus mutuskeun baris sumping tangtu gancang-gancang sumping, moal diengke-engke. 38Umat Kami anu aribadah, asal terus tigin ka Kami, tinangtu meunang hirup. Tapi sing saha anu undur, ku Kami mo dipisuka.” 39Sageuy, urang daek kaasupkeun ka anu disebut undur ti Mantenna nepi ka binasa tea mah; da urang mah, jelema nu geus miboga hirup, lantaran iman ka Mantenna.
Copyright
Learn More


text:
Kapuloan Mariana Kalér
-
Artikel ieu ngeunaan Pasamakmuran Kapuloan Mariana Kalér. Keur Arsipélago Mariana, tempo Kapuloan Mariana.
Kapuloan Mariana Kalér, nu ngaran resmina Pasamakmuran Kapuloan Mariana Kalér, nyaéta hiji pasamakmuran dina kahijian politik sareng Amérika Sarikat, aya di Samudra Pasifik kulon.
Tempo ogé[édit | édit sumber]
Catetan suku jeung réferénsi[édit | édit sumber]
- The World Factbook 2000.
- Biro Sénsus Amérika Sarikat.
- Northern Mariana Islands and constituent municipalities, United States Census Bureau
Tumbu kaluar[édit | édit sumber]
- Pamaréntah
- Informasi ilahar
- Éntri Northern Mariana Islands di CIA World Factbook
- Kapuloan Mariana Kalér di Open Directory Project
- Atlas Northern Mariana Islands Wikimedia, ngandung peta ngeunaan Northern Mariana Islands.
-
Tingali ogé Kapuloan Mariana Kalér di Wikivoyage
- Média warta
- KSPN2 News
- Saipan Tribune
- Marianas Variety
- The Pacific Times